CELEX: 52011PC0843
Language: mt
Date: 2011-12-07
Title: Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi Strument ta’ Sħubija għall-kooperazzjoni ma’ pajjiżi terzi

|
			
		
		
		52011PC0843
		
			Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi Strument ta’ Sħubija għall-kooperazzjoni ma’ pajjiżi terzi /* KUMM/2011/0843 finali - 2011/0411 (COD) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Din il-proposta għal Strument ta’
Sħubija iħassar l-Istrument ta' finanzjament għall-Kooperazzjoni
ma’ pajjiżi u territorji Industrijalizzati u oħrajn bi dħul
għoli (ICI)[1],
li daħal fis-seħħ fl-2007, kien il-mezz ewlieni tal-UE għal
kollaborazzjoni ma’ pajjiżi żviluppati ħafna. L-ICI wera li hu
sett ta’ għodod effettivi li jipprovdu rispons differenzjat u xieraq
sabiex titwessa’ u tiġi approfondita l-kooperazzjoni ma’ 17-il pajjiż
(pajjiżi industrijalizzati u territorji bi dħul għoli fl-Amerika
ta' Fuq, ir-reġjun Asja-Paċifiku u r-reġjun tal-Golf). Dan
l-aħħar ġie estiż għall-pajjiżi li qed
jiżviluppaw permezz tal-adozzjoni tal-proposta ICI+. Madankollu, peress li
dan se jiskadi fl-aħħar tal-2013; huwa meħtieġ strument
finanzjarju ġdid.
Barra minn hekk, minn meta daħal
fis-seħħ ir-Regolament ICI, rajna jemerġu b'mod partikolari
ekonomiji bħall-Indja, iċ-Ċina u l-Brażil li qed ikollhom
rwol dejjem aktar prominenti fl-ekonomija u l-kummerċ internazzjonali, fil-fora
multilaterali (NU u G20) u fl-indirizzar ta' sfidi ta' tħassib globali.
Filwaqt li l-iżvilupp u t-tnaqqis tal-faqar jibqa’ tħassib ewlieni,
dawn il-pajjiżi qed progressivament iħallu warajhom l-istatus ta’
nazzjonijiet li qed jiżviluppaw. Biex issostni l-irkupru ekonomiku
tagħha stess, l-UE għandha interess strateġiku li tistimula
sforzi plawżibbli minn dawn il-pajjiżi sabiex tittratta b'mod adegwat
l-isfidi globali bħat-tibdil fil-klima. 
L-UE żviluppat ukoll ftehimiet fuq
bażi wiesgħa ma’ msieħba ewlenin u ekonomiji emerġenti
sabiex tindirizza kwistjonijiet bilaterali u kwistjonijiet ta’ tħassib
globali. L-implimentazzjoni ta' dawn l-istrumenti (jiġifieri: bħala
ftehimiet, dikjarazzjonijiet, pjanijiet ta’ azzjoni eċċ)
teħtieġ strument ta’ finanzjament iddedikat biex b’hekk l-UE jkollha
l-mezzi biex tippromwovi l-interessi tagħha b’mod effettiv madwar
id-dinja, u sabiex tittratta kwistjonijiet globali kull fejn ikun hemm
il-ħtieġa.
Barra minn hekk, l-evoluzzjoni tar-relazzjoni
mar-Russja; il-kriżi finanzjarja li ħolqot sfidi ġodda
fl-ekonomija dinjija u fl-ordni ekonomiku tagħha; l-interdipendenza dejjem
tiżdied bejn l-UE u l-imsieħba ewlenin tagħha; ix-xejriet
tan-negozju li dejjem qed jinbidlu, ir-rwol dejjem jikber tas-soċjetà
ċivili u l-komunitajiet tan-negozju/kummerċ kemm fl-Ewropa kif ukoll
fil-pajjiżi msieħba tal-UE jeħtieġu aktar djalogu,
integrazzjoni u skambji. Hemm ħtieġa dejjem tiżdied biex
jiġu indirizzati sfidi soċjali (benefiċċji
tal-globalizzazzjoni mqassma b’mod mhux uniformi, l-impatt kbir
tar-riċessjoni ekonomika fuq il-konsum, id-dħul, il-ħolqien ta’
impjiegi) kif ukoll sfidi ambjentali u tat-tibdil fil-klima. F'dan il-kuntest,
l-irwol dejjem jikber ta’ ekonomiji emerġenti inkluż il-kummerċ
minn Nofsinhar għan-Nofsinhar u kwistjonijiet ta' kooperazzjoni,
il-ħtieġa li jingħaqdu l-assistenza għall-iżvilupp,
l-istrumenti tal-kummerċ, id-djalogi tan-negozju, l-iżviluppi
infrastrutturali u teknoloġiċi, u l-investiment biex isostni
t-tkabbir intelliġenti u inklużiv, l-integrazzjoni kummerċjali,
l-iżvilupp tas-settur privat, il-koeżjoni soċjali, ir-riforma u
l-programmi ta’ modernizzazzjoni kollha wasslu għall-ħtieġa li
jiġi stabbilit Strument ġdid.
L-UE bħalissa m’għandhiex strument
ġenwin li jippermettilha tikkoopera ma’ ekonomiji emerġenti
ġodda dwar kwistjonijiet relatati mal-avvanz tal-interessi ċentrali
tal-UE u dwar l-isfidi komuni ta’ tħassib globali (bħal
pereżempju t-tibdil fil-klima jew il-ħtieġa tal- promozzjoni ta'
żvilupp sostenibbli fil-livelli kollha). Minkejja li l-ICI ġie estiż
biex ikopri l-pajjiżi li qed jiżviluppaw, permezz tal-adozzjoni
tal-ICI+ fl-1 ta' Diċembru 2011, l-ambitu ta' applikazzjoni
tiegħu huwa limitat. 
L-Istrument ta’ Sħubija propost huwa
mfassal biex jegħleb din il-limitazzjoni ta’ kapaċità tal-UE li timpenja
ruħha fuq livell internazzjonali bl-aktar mod effettiv. Dan jimla l-vojt
deskritt hawn fuq u, b'mod partikolari, jippermetti lill-UE ssegwi aġendi
lil hinn mill-kooperazzjoni għall-iżvilupp ma’ atturi globali,
iżda anki li tiddefendi l-interessi ewlenin tal-UE ma’ kwalunkwe
pajjiż imsieħeb ieħor kif ikun hemm bżonn. Dan jista' wkoll
jirfed relazzjonijiet ġodda ma' pajjiżi li ma għandhomx aktar
il-ħtieġa ta' assistenza għall-iżvilupp. 
B'mod partikolari, dan ikun qed isegwi
l-għanijiet speċifiċi li ġejjin:
(a)                   
l-implimentazzjoni tad-dimensjoni internazzjonali
tal-Istrateġija “Ewropa 2020” billi jiġu appoġġjati
l-istrateġiji ta’ sħubiji ta’ kooperazzjoni bilaterali,
reġjonali u interreġjonali tal-UE, bil-promozzjoni ta' djalogi dwar
l-linji ta' politiki u billi jiġu żviluppati approċċi u
reazzjonijiet kollettivi għall-isfidi ta’ tħassib globali
bħas-sigurtà tal-enerġija, it-tibdil fil-klima u l-ambjent; 
(b)                   
it-titjib fl-aċċess għas-suq u
l-iżvilupp ta’ opportunitajiet ta’ kummerċ, investiment u negozju
għall-kumpaniji Ewropej, b’mod partikolari l-SMEs, permezz ta’
sħubijiet ekonomiċi u kooperazzjoni bejn in-negozji u kooperazzjoni
regolatorja;
(c)                   
fehim aktar mifrux u żieda fil-viżibbiltà
tal-Unjoni u r-rwol tagħha fix-xena dinjija permezz ta’ diplomazija
pubblika, il-kooperazzjoni edukattiva/akkademika u l-attivitajiet ta’
komunikazzjoni għall-promozzjoni tal-valuri u l-interessi tal-Unjoni.
L-Istrument
ta’ Sħubija għalhekk se jmexxi 'l quddiem u jippromwovi
l-interessi tal-UE u dawk reċiproċi u se jagħti piż globali
lill-istrateġija “Ewropa 2020”, billi jirrispondi b’mod effettiv u
flessibbli għall-għanijiet ta’ kooperazzjoni li jirriżultaw
mir-relazzjonijiet tal-Unjoni mal-pajjiżi msieħba u billi jindirizza
l-isfidi ta’ tħassib globali. Din se jkollha piż globali b'attenzjoni
partikolari fuq imsieħba strateġiċi u ekonomiji emerġenti.
Mhu se jkun hemm l-ebda klassifikazzjoni obbligatorja ta’ nefqa bħala
għajnuna uffiċjali għall-iżvilupp (ODA), għalkemm dan
għandu jibqa’ possibbli, b’mod partikolari għall-Għajnuna
għall-Kummerċ u Assistenza Relatata mal-Kummerċ. L-ammont
finanzjarju għall-perjodu 2014-2020 huwa ta’ EUR 1 131 miljun.
L-Istrument ta’ Sħubija se jkun parti
integrali mill-istruttura ġenerali tal-Istrumenti Finanzjarji ta’ azzjoni
esterna organizzati madwar erba’ kapitoli ewlenin: kapitolu bbażat fuq
il-politika li jimmira primarjament lejn il-kooperazzjoni ma’ pajjiżi
msieħba fil-livelli kollha; kif ukoll kapitoli dwar il-ħidma fuq
prijoritajiet u valuri trasversali: id-drittijiet tal-bniedem u d-demokrazija,
l-għajnuna umanitarja u l-protezzjoni ċivili, u l-ġestjoni u
l-prevenzjoni tal-kriżijiet.
Waħda mill-prijoritajiet ewlenin
tal-istrateġija “Ewropa 2020” hija li jerġa’ jinġieb it-tkabbir
li huwa kompatibbli mal-viżjoni tal-Ewropea għal ġejjieni
b’emissjonijiet baxxi tal-karbonju u mal-objettivi ta’ żvilupp
sostenibbli. L-aġenda tirrikonoxxi li l-ekonomiji emerġenti li qed
jikbru b'pass mgħaġġel bi klassi medja li qed tespandi se
jkollhom rwol importanti fis-sostenn tal-esportazzjonijiet Ewropej tal-merkanzija
u s-servizzi li fihom l-UE għandha vantaġġ komparattiv.
Pereżempju, il-politiki tal-ġejjieni dwar il-klima (jew in-nuqqas ta’
dawn) fiċ-Ċina, l-Indja, il-Brażil u l-Istati Uniti se jkollhom
impatt sinifikanti fuq il-kompetittività tal-ġejjieni, ir-Riċerka u
Żvilupp u l-kooperazzjoni xjentifika matul dawk ir-reġjuni, kif ukoll
fuq il-kummerċ internazzjonali. Huwa fl-interess tagħha li
nippromwovu l-allinjament u l-kooperazzjoni massimi. L-Istrument ta’
Sħubija għandu jkun strumentali fl-appoġġ għall-politika
tan-negozju[2],
b’mod partikolari rigward l-imsieħba ekonomiċi strateġiċi.
L-appoġġ għall-aċċess għas-suq fil-każ
tal-kumpaniji Ewropej se jissupplimenta l-azzjoni ffinanzjata taħt
il-Programm għall-Kompetittività u l-SMEs. 
L-ekonomiji emerġenti għandhom rwol
dejjem aktar prominenti bħala msieħba responsabbli biex jindirizzaw
l-isfidi ta’ tħassib globali fil-kuntest tal-kriżi ekonomika attwali.
L-UE tirrikonoxxi l-importanza ta’ żieda fir-responsabbiltajiet
tal-ekonomiji emerġenti lejn pajjiżi inqas żviluppati u
pajjiżi li qed jiżviluppaw. Kwistjonijiet importanti
bħat-tnaqqis tal-faqar, il-kompetittività u l-liberalizzazzjoni
tal-kummerċ, l-ambjent, it-tibdil fil-klima, l-enerġija,
l-iżvilupp sostenibbli, ix-xogħol deċenti, inkluż
ir-rispett tal-istandards ewlenin tax-xogħol u d-djalogu soċjali,
it-tisħiħ tal-ħiliet fil-litteriżmu diġitali u
l-inklużjoni, il-pandemiji, iċ-ċibersigurtà, it-terroriżmu
u l-kriminalità organizzata inkluża l-piraterija jistgħu jiġu
indirizzati biss f’kuntest internazzjonali. Fuq l-isfond ta’ globalizzazzjoni
aktar mgħaġġla, huwa essenzjali li l-aġenda interna
tal-iżgurar ta’ tkabbir sostenibbli u impjiegi fl-Ewropa u l-politika
interna tal-UE b’mod ġenerali jiġu sostnuti minn assistenza finanzjarja
esterna xierqa. Din id-dimensjoni esterna tal-linja politika interna,
għandha ġġib konsistenza u koerenza ikbar mal-azzjoni esterna
tal-UE billi jiġi evitat l-irduppjar u jiżdied l-impatt. 
Għaldaqstant l-Istrument ta’ Sħubija
se jagħti prijorità lill-appoġġ għal-linji ta' politika esterni
tal-UE bħall-kummerċ kif ukoll lid-dimensjoni esterna tal-linji ta'
politika tal-UE dwar it-tibdil fil-klima, l-ambjent, l-enerġija,
it-trasport, il-politika tal-impjiegi u soċjali, kif ukoll
it-teknoloġiji tal-informazzjoni u l-komunikazzjoni. Taħt l-Istrument
ta’ Sħubija, l-integrazzjoni tal-klima u l-għanijiet tal-klima se
jkunu partikolarment rilevanti għall-attivitajiet li jippromwovu djalogu
politiku ma’ ekonomiji industrijalizzati u emerġenti.
L-effiċjenza tar-riżorsi se tkun
kruċjali biex it-tkabbir ekonomiku jinżamm f’livelli sostenibbli
fil-limiti ambjentali. L-UE qed tadotta Strateġija ta’ Effiċjenza
tar-Riżorsi bħala waħda mill-inizjattivi ewlenin
tal-istrateġija “Ewropa 2020”. Dan se jaffettwa n-normi tal-UE iżda
se jkun verament effettiv biss jekk jiġu adottati prattiki effiċjenti
fir-riżorsi mill-ekonomiji ewlenin kollha. L-ekonomiji emerġenti
għandhom l-opportunità li jagħmlu qabża ’l quddiem mit-tendenzi
ta’ konsum u produzzjoni mhux sostenibbli li kienu ta’ spiss segwiti mill-UE u
ekonomiji avvanzati oħra matul l-industrijalizzazzjoni tagħhom u l-UE
għandha kull interess biex tgħinhom jagħmlu dan. 
Madankollu, l-ekonomiji emerġenti b’mod
partikolari l-Indja u ċ-Ċina għandhom ukoll popolazzjonijiet
enormi, li jgħixu f’faqar assolut u li jiddependu fuq ekosistemi sani
bħal ilma nadif u ibħra u foresti produttivi għall-għajxien
tagħhom. Fl-istess waqt, il-Brażil, l-Afrika t’Isfel, l-Indja u
ċ-Ċina għandhom bijodiversità enormi. Dawn l-ekonomiji
emerġenti jsawwru wkoll l-użu tar-riżorsi fil-bqija
tal-pajjiżi li għadhom qed jiżviluppaw, b’mod partikolari
f’pajjiżi ifqar li qed jiżviluppaw. Il-kooperazzjoni dwar
il-protezzjoni tal-ekosistemi u l-ġestjoni b’mod sostenibbli tagħhom
huma fl-interess reċiproku tal-UE u l-imsieħba tagħha. 
Id-djalogu u l-kooperazzjoni prattika
mal-produtturi u l-konsumaturi ewlenin tal-enerġija globali huma
essenzjali sabiex tiġi indirizzata l-isfida li tiġi salvagwardjata
s-sigurtà tal-enerġija tal-UE, b’mod partikolari hekk kif qed insiru dejjem
aktar dipendenti, flimkien ukoll sabiex jiġu promossi aġenda globali
b’livell baxx ta’ emissjonijiet ta’ karbonju, politiki ta’ enerġija
sostenibbli, it-trasparenza u l-prevedibbiltà fis-swieq globali
tal-enerġija u l-kooperazzjoni fit-teknoloġija.
Hekk kif għadd ta' pajjiżi qed
iħallu warajhom il-ħtieġa ta' assistenza bilaterali
għall-iżvilupp, qed ifittxu forom oħra ta' kooperazzjoni.
Fil-qasam tat-teknoloġija u l-innovazzjoni, jekk l-UE trid tibqa’
msieħeb strateġiku u tkompli tkun fuq quddiem fl-istandards globali,
għandha tkun kapaċi tibni sħubiji f’dawn l-oqsma fuq
il-bażi ta’ interess reċiproku.
Il-projezzjoni esterna tal-linji ta' politika
interni tal-UE għaldaqstant se tiġi integrata għal kollox
fl-ipprogrammar tal-Istrument ta’ Sħubija. Fil-limitu tal-pakkett finanzjarju
limitat tiegħu, jista' jikkomplementa d-dimensjoni esterna tal-politiki
interni mwettqa taħt programmi oħra tal-UE (bħal azzjoni
taħt il-Programm ta’ Qafas Orizzont 2020 għar-Riċerka u
l-Innovazzjoni, il-Programm għall-Kompetittività u l-SMEs inkluża
l-kooperazzjoni dwar it-Turiżmu, il-Fond tal-Migrazzjoni u l-Fond
għas-Sigurtà Interna kif ukoll il-Programm “Erasmus għal
Kulħadd”, ) sabiex jiġi evitat kwalunkwe xogħol doppju. Dan
jista' jappoġġa wkoll linji ta' politika esterni oħra tal-UE
bħalma hu l-kummerċ. Il-koerenza u l-komplementarjetà
ma’ strumenti ġeografiċi ta’ azzjoni esterna oħrajn, b’mod
partikolari l-Istrument ta' Kooperazzjoni għall-Iżvilupp, se jitqiesu
matul l-istadju ta’ programmazzjoni filwaqt li jiġu integrati l-prinċipji
ta’ distinzjoni u konċentrazzjoni.
2.           RIŻULTATI TA’ KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
Il-Kummissjoni
Ewropea organizzat konsultazzjoni pubblika dwar il-finanzjament futur
għall-azzjoni esterna tal-UE bejn is-26 ta’ Novembru 2010 u
l-31 ta’ Jannar 2011. Dan il-proċess kien ibbażat fuq
kwestjonarju onlajn akkumpanjat minn dokument ta’ sfond ‘X’finanzjament
għall-azzjoni esterna tal-UE wara l-2013?’ imħejji mill-Kummissjoni u
l-persunal tal-SEAE. 
Il-maġġoranza ta’ dawk li
wieġbu (madwar 70 %) ikkonfermaw li l-assistenza finanzjarja tal-UE
pprovdiet valur miżjud sostanzjali fl-oqsma ewlenin ta’ politika
appoġġjati permezz ta’ strumenti finanzjarji tal-UE għal azzjoni
esterna[3].
Ħafna semmew il-valur miżjud tal-UE bħala l-mutur ewlieni
għall-futur: huma kkunsidraw li l-UE għandha tagħmel użu
minn dan il-vantaġġ komparattiv — marbut mal-preżenza
globali, il-kompetenza wiesgħa, in-natura sopranazzjonali tagħha,
ir-rwol tagħha bħala faċilitatur ta’ koordinazzjoni — u l-ekonomiji ta’ kobor.
Kważi dawk kollha li wieġbu (92 %)
appoġġjaw approċċ aktar varjat, imfassal skont
is-sitwazzjoni tal-pajjiż benefiċjarju u fuq il-bażi ta’
kriterji sodi u ġbir effiċjenti tad-data, sabiex jiżdied
l-impatt tal-istrumenti finanzjarji tal-UE.
Kien hemm varjetà ta’ opinjonijiet dwar
is-simplifikazzjoni tal-istrumenti u l-bilanċ bejn strumenti
ġeografiċi u tematiċi. Ħafna beżgħu li t-tnaqqis
fin-numru ta’ programmi tematiċi tal-UE jista’ jimplika tnaqqis fl-ammont
globali disponibbli għal azzjoni tematika, u talbu minflok għal
simplifikazzjoni tar-regoli li jirregolaw l-aċċess
għall-finanzjament tematiku u l-implimentazzjoni tiegħu.
Iż-żieda fil-flessibbiltà ġeografika tal-istrumenti tal-UE
kienet appoġġjata minn maġġoranza sinifikanti bħala
mod kif wieħed jista’ jirreaġixxi għall-isfidi
interreġjonali.
Meta mitluba biex jagħtu prijorità
lill-oqsma differenti ta’ interess, ħafna mill-partijiet interessati
semmew ‘l-istabbiltà makroekonomika u finanzjarja, it-tkabbir ekonomiku’ u
‘l-promozzjoni tal-kummerċ u l-investimenti’, segwiti minn
‘l-enerġija, l-effiċjenza tar-riżorsi u t-tibdil fil-klima’ u
‘l-impjiegi u l-kwistjonijiet soċjali (tkabbir inklużiv u xogħol
deċenti)’.
Maġġoranza kbira ta’ dawk li
wieġbu qablu wkoll li s-settur privat huwa l-kontributur ewlieni
għall-iżvilupp ekonomiku u għaldaqstant, jikkontribwixxi b’mod
sinifikanti għat-tkabbir sostenibbli. Għal din ir-raġuni huma
rrakkomandaw involviment aktar estensiv tal-UE mal-komunità tan-negozju
bħala msieħba fl-UE u fil-pajjiżi terzi sabiex is-settur privat
jiġi involut dejjem aktar — kemm finanzjarjament kif ukoll fil-ġbir
ta’ għarfien — bħala mutur għall-iżvilupp sostenibbli.
Bosta qablu li l-ipprogrammar konġunt u
l-kofinanzjament mal-Istati Membri jistgħu jżidu l-impatt u
l-koerenza tal-azzjoni esterna tal-UE, jissimplifikaw l-għoti
tal-għajnuna u jnaqqsu l-ispejjeż globali tat-tranżazzjonijiet.
Fir-rigward
tal-evalwazzjoni tal-prestazzjoni, konċentrazzjoni akbar fuq
l-attivitajiet ta’ monitoraġġ matul l-implimentazzjoni
tal-proġetti u tal-programmi kif ukoll simplifikazzjoni akbar tar-regoli
li jirregolaw il-finanzjament estern irċevew approvazzjoni wiesgħa
bħala mezz biex jiġi żgurat li l-istrumenti esterni tal-UE
jagħtu l-impatt mistenni.
Il-biċċa
l-kbira tal-partijiet interessati kienu favur iż-żieda
tal-attivitajiet ta’ informazzjoni u komunikazzjoni sabiex ikabbru l-profil
tal-finanzjament estern mill-UE, b’mod partikolari fil-pajjiżi
benefiċjarji. Madankollu l-viżibbiltà tal-UE tidher li hija
milħuqa aħjar permezz ta’ politiki effettivi, strateġiji u
preżenza fil-pajjiżi terzi, milli permezz ta’ nfiq addizzjonali fuq
il-komunikazzjoni. L-idea tat-tisħiħ tar-rwol ta’ koordinazzjoni
tal-UE fost donaturi oħra u tal-iżgurar li l-imsieħba ta’
implimentazzjoni jagħtu viżibbiltà akbar lill-finanzjament mill-UE
kienet irċiviet appoġġ qawwi wkoll.
Qabel is-sottomissjoni ta’ din il-proposta
għall-Istrument tas-Sħubija, il-Kummissjoni kkunsidrat erba’
għażliet ta' linja politika: il-waqfien tal-ICI; iż-żamma
tal-istatus quo; l-emenda tad-DCI sabiex jippermetti nfiq li mhuwiex assistenza
uffiċjali għall-iżvilupp; jew it-tnedija ta’ strument ġdid
li jkun ibbażat fuq l-ICI/ICI+.
Wara evalwazzjoni bir-reqqa, la l-waqfien
tal-ICI u lanqas iż-żamma tal-istatus quo ma tqiesu bħala
soluzzjonijiet politikament vijabbli. Jekk wieħed jillimita n-nefqa b’mod
esklussiv għal azzjoni marbuta ma' li jittaffa l-faqar jew li tinżamm
din l-attenzjoni unika għall-kooperazzjoni mal-ekonomiji emerġenti,
ikun qed jillimita artifiċjalment l-azzjoni esterna u jittraskura
l-interessi ewlenin tal-UE.
L-għażla li jiġi emendat
l-Istrument ta' Kooperazzjoni għall-Iżvilupp sabiex tkun permessa
nefqa mhux relatata mal-għajnuna uffiċjali għall-iżvilupp
ikollha l-vantaġġ ta’ koerenza ġeografika (strument wieħed
għal kull pajjiż), iżda d-diffikultajiet fil-ġestjoni ta’
strument b’żewġ għanijiet differenti ħafna kienu meqjusa
bħala xkiel kbir.
Valutazzjoni tal-impatti 
Ekonomiċi:
L-introduzzjoni ta’ Strument ta’ Sħubija
ġdid għandha tipprovdi lill-UE b’opportunità oħra sabiex
tippromwovi l-impriżi (b’mod partikolari l-SMEs) u l-prodotti tagħha.
Dan jista' jappoġġa n-negozji tal-UE f'pajjiżi terzi, billi
jipprovdi inċentivi għall-kompetittività u l-innovazzjoni tal-UE
kumplimentari għall-azzjonijiet iffinanzjati taħt il-Programm
għall-Kompetittività u l-SMEs u taħt Orizzont 2020 (ir-riċerka u
l-innovazzjoni). Dan jista' jappoġġa l-kummerċ u l-investiment
internazzjonali tal-UE li mbagħad jista' jiffaċilita l-investimenti
barranin lejn l-UE. Jista’ jkollu rwol anki fil-kummerċ u l-kooperazzjoni
Nofsinhar-Nofsinhar billi jippomwovi l-prattiki ta’ kummerċ u investiment
responsabbli mill-imsieħba tagħna f'pajjiżi terzi, b’mod
partikolari l-pajjiżi ifqar li qed jiżviluppaw. Ħafna oqsma ta’
kooperazzjoni jistgħu jiġu segwiti inkluż it-tibdil fil-klima[4], l-enerġija, l-ambjent,
l-approssimazzjoni tar-regolamenti tekniċi u l-istandardizzazzjoni,
ir-responsabbiltà soċjali korporattiva, id-drittijiet tal-proprjetà
intellettwali, il-protezzjoni tad-dejta personali, l-aħjar prattiki fi
kwistjonijiet ekonomiċi, kummerċjali, tal-investimenti, fiskali u
finanzjarji u t-turiżmu. Dan jista’ jsaħħaħ is-sigurtà
ekonomika tal-UE u joħloq impjiegi ġodda li, finalment,
jikkontribwixxu għat-tkabbir ekonomiku. L-Istrument il-ġdid jista’
jrawwem forom żvilippati sew ta’ kooperazzjoni ekonomika bejn l-UE u
pajjiżi msieħba. F’dan il-kuntest, dan jippermetti lill-UE
tiżgura li t-tfassil u l-implimentazzjoni tal-politiki u tal-programmi
jikkunsidraw b’mod adegwat il-valuri ambjentali, tal-enerġija sostenibbli,
soċjali, tal-impjieg u valuri oħra ta’ għajnuna soċjali.
Soċjali:
Permezz tal-allinjament tal-istrumenti
finanzjarji tal-UE u tal-Istati Membri u permezz tal-appoġġ ta’
attivitajiet konġunti ma’ donaturi bilaterali u multilaterali oħra,
l-Istrument il-ġdid jista’ jkollu impatt sinifikanti fuq it-tessut
soċjali tal-pajjiżi emerġenti. Dan jista’ jappoġġja
r-riformi tas-sistemi tal-għajnuna soċjali, il-politiki nazzjonali
tal-impjieg, il-politiki tat-taħriġ nazzjonali u tal-iżvilupp
tal-ħiliet, il-programmi ta’ edukazzjoni, programmi ta’ bini
tal-kapaċità ta’ riċerka u innovazzjoni u l-miżuri
għat-tisħiħ tax-“xbieki” tas-sigurtà nazzjonali. Il-ħolqien
ta' iktar impjiegi "ħodor" għandu jżid id-dħul u
jsaħħaħ l-istrateġiji ta' koeżjoni soċjali u li
jtaffu l-faqar fil-livell nazzjonali. F’dan ir-rigward, għandu
jikkontribwixxi għall-implimentazzjoni b’suċċess tal-aġenda
soċjali internazzjonali promossa mill-Organizzazzjoni Internazzjonali
tax-Xogħol tan-NU u l-G8/G20. 
Ambjentali:
Is-Sħubiji tal-UE taħt l-Istrument
il-ġdid ser ikollhom l-għan li jinkoraġġixxu u
jappoġġjaw it-tkabbir u s-sostenibbiltà ambjentali fit-tul. F’dan
ir-rigward, l-Istrument il-ġdid huwa mistenni li jkollu rwol ewlieni
fl-għoti ta’ appoġġ għall-azzjonijiet u d-djalogi
politiċi ambjentali u li huma relatati mat-tibdil fil-klima kemm tal-UE
kif ukoll tal-pajjiżi msieħba. L-Istrument jista’ jappoġġja
mudell ta’ negozju b’livell baxx ta’ emissjonijiet ta’ karbonju billi jipprovdi
inċentivi lis-settur privat Ewropew. Filwaqt li jibni fuq ir-riżultati
pożittivi tal-Konferenza tan-Nazzjonijiet Uniti COP-16 dwar it-Tibdil
fil-Klima f’Cancún, dan jista’ jintuża biex jgħin lin-negozji tal-UE
jiżviluppaw politiki effettivi u li jinvolvu ftit spejjeż sabiex
jintlaħqu miri favur l-ambjent fil-pajjiżi msieħba. Dan ikun qed
jgħin ukoll lill-ekonomiji tal-pajjiżi msieħba biex jaħsdu
l-benefiċċji kollha ambjentali, ekoloġiċi u ta’
effiċjenza fl-enerġija li ġġib magħha innovazzjoni.
Jista’ jippromwovi t-tranżizzjoni lejn ekonomija ekoloġika u li
tuża r-riżorsi b’effiċjenza. Iż-żieda fid-domanda
għall-prodotti bażiċi fil-pajjiżi emerġenti tfisser li
hemm il-bżonn li jiġi promoss l-iskambju tal-aħjar prattiki
tas-settur privat u politiki tal-akkwist aktar ekoloġiċi. L-Istrument
jista’ jippermetti l-kooperazzjoni biex jinkiseb għarfien aħjar
tal-ispejjeż ekonomiċi u soċjali li jirriżultaw mit-telf
tal-bijodiversità u d-degradazzjoni tal-ekosistemi f’pajjiżi ta’
importanza globali.
3.           ELEMENTI LEGALI TAL-PROPOSTA
Fid-diskussjonijiet li saru mill-awtorità
leġiżlattiva rigward il-proposta tal-Kummissjoni fuq l-ICI+ (COM/2009/197)
u wara d-dħul fis-seħħ tat-Trattat ta’ Lisbona, intlaħaq
ftehim bejn it-tliet istituzzjonijiet dwar l-użu tal-Artikoli 207(2)
u 209(1) tat-Trattat dwar il-Funzjonament tal-Unjoni Ewropea sabiex jitwettqu
attivitajiet lil hinn mill-kooperazzjoni għall-iżvilupp
f’pajjiżi li qed jiżviluppaw. Għall-pajjiżi “li mhumiex
pajjiżi li qed jiżviluppaw”, jintuża l-Artikolu 212(2)
tat-TFUE. 
Barra minn dan il-ftehim, l-Istrument ta’
Sħubija propost għalhekk se jkun ibbażat fuq taħlita
tat-tliet Artikoli tat-TFUE li ġejjin: L-Artikoli 212(2), 207(2)
u 209 (1).
L-UE
għandha ħafna ftehimiet internazzjonali ma’ pajjiżi msieħba
madwar id-dinja kollha, li mhumiex milħuqa mill-Istati Membri individwali,
li jagħtu lill-Unjoni influwenza fi kważi kull qasam
tar-relazzjonijiet internazzjonali. B’27 Stat Membru li jaġixxu fi ħdan politiki u
strateġiji komuni, l-UE għandha l-massa kritika biex twieġeb
għall-isfidi globali. L-UE hija wkoll
f’pożizzjoni unika biex tippromwovi normi u standards tal-UE, u tibdilhom
fi standards globali permezz ta’ kooperazzjoni internazzjonali.
L-Istrument
ta’ Sħubija propost se joffri valur miżjud akbar meta mqabbel
mas-sitwazzjoni eżistenti peress li jħaddan l-istrateġija
“Ewropa 2020” li hi bbażata fuq il-kooperazzjoni orjentata lejn it-tkabbir
ekoloġiku, b’enfasi akbar fuq l-interessi tal-UE fil-kooperazzjoni ma’
pajjiżi emerġenti u industrijalizzati u attenzjoni akbar fuq
it-titjib tal-klima għan-negozju, l-investiment, il-kummerċ u r-riċerka
u l-innovazzjoni. Dan għandu
jiżviluppa aġenda proattiva ta’ interessi reċiproċi
mal-pajjiżi msieħba b’fokus speċifiku fuq l-Imsieħba
Strateġiċi tal-UE.
L-Istrument
il-ġdid ta’ Sħubija jissodisfa aħjar ukoll l-impenji tal-UE lejn
pajjiżi terzi li kkonkludiet magħhom Ftehimiet ta' Sħubija u
Kooperazzjoni/ ta’ Qafas. Dan se jkun qed iżid il-kredibbiltà u
l-konsistenza lill-politika esterna tal-UE li torbot il-promozzjoni tal-valuri
u l-interessi tagħha ma’ attivitajiet speċifiċi ta’
kooperazzjoni. Fi ħdan il-qafas tal-ftehimiet, l-Istrument ta’
Sħubija jista’ jaġixxi wkoll bħala katalista għal
proġetti konġunti tal-UE u l-Istati Membri peress li l-UE u l-Istati
Membri huma marbuta bid-dispożizzjonijiet tagħhom. Fl-aħħar
nett, dan se jappoġġja l-politika reġjonali u bilaterali tal-UE,
kif ukoll l-impenji tal-UE lejn proċessi u korpi reġjonali u
internazzjonali ta’ kooperazzjoni.
L-attivitajiet ekonomiċi ta’
kooperazzjoni, id-djalogi kummerċjali u forom oħra ta’ azzjonijiet
ekonomiċi esterni tal-UE jistgħu jkunu għodda politika barranija
qawwija. Dawn jistgħu jikkontribwixxu biex jipprojettaw l-viżibbiltà
u l-influwenza tal-UE esternament. Dan jista’ jkun ta’ appoġġ
għall-ambizzjoni tal-Ewropa li ssir attur ekonomiku u politiku ewlieni
fix-xena internazzjonali kemm bilateralment kif ukoll ma’ korpi multilaterali
bħall-G20.
Barra
minn hekk, azzjoni konġunta mal-Istati Membri tal-UE u modi innovattivi
ta’ mobilizzazzjoni tar-riżorsi jistgħu jsiru aktar frekwenti u
fattibbli taħt l-Istrument ta’ Sħubija milli fis-sitwazzjoni attwali
taħt l-ICI. Aktar flus se jkunu disponibbli għall-appoġġ
ta’ operazzjonijiet ta’ kofinanzjament f’kooperazzjoni mal-għajnuna
bilaterali tal-Istati Membri tal-UE jew il-korpi jew aġenziji finanzjarji.
L-ipprogrammar multiannwali jippermetti negozju aktar strutturat u integrat.
Is-sħubiji pubbliċi u privati jaf ikunu jistgħu jinkisbu aktar,
billi jinvolvu bosta partijiet interessati mill-komunità Ewropea tan-negozju.
It-taħlit tal-għotjiet u s-self jaf isir ukoll għażla preferuta
kull fejn ikun rilevanti. 
Għażla ta’ Strument
Il-Kummissjoni hija tal-opinjoni li jekk
l-ambitu tal-Istrument ta’ Kooperazzjoni għall-Iżvilupp jiġi
estiż biex ikopri azzjoni mhux ta’ żvilupp, dan joħloq ir-riskju
ta’ tensjoni bejn l-għanijiet differenti, u jista’ jwassal għal
dewmien sinifikanti fit-teħid tad-deċiżjonijiet u
l-implimentazzjoni. Hija tirrakkomanda li jinħoloq strument uniku globali
ġdid li jiffoka fuq id-difiża tal-interessi ewlenin tal-UE u
l-indirizzar tal-isfidi ta’ tħassib globali b’kamp ta’ applikazzjoni ta’
attivitajiet definiti b’mod ċar. Għaldaqstant, il-kummissjoni
tirrakkomanda li jiġi propost strument ġdid.
Il-preżentazzjoni ta' proposta għal
strument ġdid hija kkunsidrata l-aħjar alternattiva. Hemm kunsens
wiesa’ dwar li jkompli jinbena s-sett attwali ta’ strumenti finanzjarji,
għalkemm huwa meħtieġ li jiġu riflessi l-bidliet
istituzzjonali li ġab it-Trattat ta’ Lisbona. Skont din l-alternattiva,
l-istruttura attwali tal-istrumenti, li ġiet kemm il-partijiet interessati
kif ukoll l-Istati Membri tal-UE jikkunsidrawha pertinenti u adegwata,
għandha tibqa’ fil-biċċa l-kbira l-istess. Madankollu, Strument
ta' Sħubija ġdid li jkollu piż globali u għanijiet
speċifiċi se jikkontribwixxi għall-adattament profond tal-metodi
eżistenti tat-tfassil tal-politiki, l-ipprogrammar u t-twassil ta’
riżultati.
4.           IMPLIKAZZJONI
BAĠITARJA
L-allokazzjoni finanzjarja proposta
għall-Istrument ta’ Sħubija jammonta għal EUR 1 131 miljun,
fi prezzijiet kurrenti, matul il-perjodu 2014-2020. Dan l-ammont huwa
kompatibbli mal-Intestatura 4 “Ewropa Globali” tal-Qafas Finanzjarju propost
għall-2014-2020.
Sabiex tiġi żgurata l-prevedibbiltà
tiegħu, il-finanzjament għall-attivitajiet ta' edukazzjoni ogħla
fil-pajjiżi terzi fil-kuntest tal-"Erasmus għal
Kulħadd" se jkun disponibbli, skont l-għanijiet tal-azzjoni
esterna tal-UE, permezz ta' żewġ allokazzjonijiet multiannwali li
jkopu biss l-ewwel 4 snin u t-3 snin li jifdal rispettivament. Dan
il-finanzjament se jkun rifless fl-ipprogrammar indikattiv multiannwali
tal-Istrument ta' Sħubija, skont il-ħtiġijiet u l-prijoritajiet
identifikati tal-pajjiżi kkonċernati. L-allokazzjonijiet jistgħu
jiġu riveduti fil-każ ta' ċirkostanzi kbar mhux previsti jew
tibdil politiku importanti skont il-prijoritajiet esterni tal-UE.
Id-dispożizzjonijiet tar-Regolament (UE) Nru. [--] "Erasmus għal
Kulħadd" tal-Parlament Ewropew u tal-Kunsill li jistabbilixxi
"Erasmus għal Kulħadd"[5]
se japplika għall-użu ta' dawk il-fondi.
5.           ELEMENTI FAKULTATTIVI
Simplifikazzjoni
Waħda
mill-prijoritajiet għall-Kummissjoni f’dan ir-Regolament il-ġdid,
bħal fi programmi oħra taħt il-Qafas Finanzjarju Multiannwali,
hija li tissimplifika l-ambjent regolatorju u tiffaċilita
l-aċċess għall-assistenza tal-Unjoni lill-pajjiżi u
r-reġjuni msieħba, l-organizzazzjonijiet tas-soċjetà
ċivili, eċċ. sa fejn dawn ikollhom l-objettivi tar-Regolament.
Ir-Regolament PI
il-ġdid ikun jippermetti adozzjoni aktar rapida tal-miżuri ta’
implimentazzjoni u għaldaqstant, aktar spazju għall-kooperazzjoni. Barra minn hekk, ir-reviżjoni tar-Regolament
Finanzjarju, li hija partikolarment sostanzjali fir-rigward
tad-dispożizzjonijiet speċjali dwar l-azzjoni esterna, se
tiffaċilita l-parteċipazzjoni minn organizzazzjonijiet
tas-soċjetà ċivili u l-SMEs fil-programmi ta’ finanzjament, pereżempju
billi jiġu ssimplifikati r-regoli, jitnaqqsu l-ispejjeż
tal-parteċipazzjoni u jitħaffu l-proċeduri tal-għoti. Il-Kummissjoni beħsiebha timplimenta dan
ir-Regolament billi tuża l-proċeduri flessibbli l-ġodda
stipulati fir-Regolament Finanzjarju revedut.
Ir-regoli ta’
implimentazzjoni jinstabu fir-Regolament (UE) Nru. tal-Parlament Ewropew u
tal-Kunsill ta’ [--] li jistabbilixxi r-regoli u l-proċeduri komuni
għall-implimentazzjoni tal-istrumenti tal-Unjoni għall-azzjoni
esterna.
2011/0411 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jistabbilixxi Strument ta’ Sħubija
għall-kooperazzjoni ma’ pajjiżi terzi
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikoli 207(2),
209(1) u 212 (2) tiegħu,
Wara li kkunsidraw il-proposta
mill-Kummissjoni Ewropea,
Wara li ttrażmettew l-abbozz tal-att
leġiżlattiv lill-Parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)              
Dan ir-Regolament jikkostitwixxi wieħed
mill-istrumenti li jipprovdu appoġġ dirett għall-politiki
esterni tal-Unjoni Ewropea. Se jissostitwixxi r-Regolament tal-Kunsill Nru 1934/2006
tal-21 ta' Diċembru 2006 li jistabbilixxi strument ta'
finanzjament għall-kooperazzjoni ma' pajjiżi u territorji
industrijalizzati u oħrajn bi dħul għoli (ICI)[6].
(2)              
Matul l-aħħar għaxar snin, l-UE
saħħet b’mod konsistenti r-relazzjonijiet bilaterali tagħha ma’
firxa wiesgħa ta’ pajjiżi u territorji industrijalizzati u
oħrajn bi dħul għoli fir-reġjuni differenti tad-dinja,
primarjament fl-Amerika ta’ Fuq, l-Asja tal-Lvant u l-Awstralasja, iżda
wkoll fl-Asja tax-Xlokk u r-reġjun tal-Golf. 
(3)              
Barra minn hekk, mill-2007 l-Unjoni
saħħet u approfondiet il-kooperazzjoni u s-sħubija tagħha
ma’ pajjiżi li qed jiżviluppaw u ma’ dawk li qegħdin fi
tranżizzjoni fl-Asja, l-Asja Ċentrali, u l-Amerika Latina u mal-Iraq,
l-Iran, il-Jemen, u l-Afrika t’Isfel fuq il-bażi tar-Regolament (KE)
Nru 1905/2006 tal-Parlament Ewropew u tal-Kunsill tat-18 ta’ Diċembru 2006
li jistabbilixxi strument ta’ finanzjament tal-kooperazzjoni
għall-iżvilupp (DCI). 
(4)              
L-ambitu tal-kooperazzjoni skont il-programmi
ġeografiċi mal-pajjiżi, territorji u reġjuni li qed
jiżviluppaw, stabbiliti skont l-Istrument ta’ Kooperazzjoni
għall-Iżvilupp huwa limitat għal miżuri ta’ finanzjament
maħsubin biex jissodisfaw il-kriterji stabbiliti għall-għajnuna
uffiċjali għall-iżvilupp (ODA) stabbiliti mill-Kumitat
tal-Għajnuna għall-Iżvilupp tal-Organizzazzjoni għall-Kooperazzjoni
u l-Iżvilupp Ekonomiku (DAC/OECD).
(5)              
Ġew stabbiliti azzjonijiet preparatorji
bħal djalogi kummerċjali, promozzjoni tal-kummerċ u skambji
xjentifiċi sabiex tissaħħaħ u tiġi approfondita
l-kooperazzjoni f’oqsma barra l-kamp ta' applikazzjoni tal-Istrument ta’
Kooperazzjoni għall-Iżvilupp mal-Indja u ċ-Ċina u
mal-pajjiżi fil-grupp ta’ dawk bi dħul medju fl-Asja u fl-Amerika
Latina. 
(6)              
Barra minn hekk, l-Unjoni qed
issaħħaħ ir-relazzjonijiet bilaterali tagħha ma’
pajjiżi oħrajn dejjem aktar prominenti li qed jiżviluppaw u bi
dħul medju fl-Asja u l-Amerika Latina billi tespandi s-sħubija ta’
kooperazzjoni u d-djalogi ta’ politika għal oqsma u suġġetti lil
hinn mill-kooperazzjoni għall-iżvilupp. Fil-każ tar-Russja,
ir-relazzjonijiet evolvew wkoll, inkluż permezz tas-Sħubija bejn
l-Unjoni u r-Russja għall-Modernizzazzjoni, li tenfasizza l-importanza
tar-Russja bħala msieħeb strateġiku għall-Unjoni kemm
fir-relazzjonijiet bilaterali kif ukoll fil-kwistjonijiet globali.
(7)              
Huwa fl-interess tal-UE li tkompli tapprofondixxi
r-relazzjonijiet tagħha ma’ msieħba li qed ikollhom rwol dejjem aktar
importanti fl-ekonomija u l-kummerċ internazzjonali, fil-kummerċ u
l-kooperazzjoni Nofsinhar-Nofsinhar, fil-fora multilaterali inkluż
il-Grupp ta' Għoxrin Ministru tal-Finanzji u Gvernatur tal-Banek Ċentrali
(G20), fil-governanza globali u fl-indirizzar tal-isfidi ta’ tħassib
globali. L-UE teħtieġ tibni sħubiji komprensivi ma’ atturi
ġodda fix-xena internazzjonali, sabiex tippromwovi ordni internazzjonali
stabbli u inklużiv, issegwi l-beni pubbliċi globali komuni, u
tiddefendi l-interessi ewlenin tal-UE kif ukoll għarfien akbar dwar l-UE
f’dawn il-pajjiżi. 
(8)              
L-UE teħtieġ strument finanzjarju ta’
ambitu globali li jippermetti l-finanzjament ta’ miżuri li jaf ma
jikkwalifikawx bħala ODA iżda li huma importanti ħafna
għat-tisħiħ u l-konsolidazzjoni tar-relazzjonijiet tagħha
mal-pajjiżi msieħba kkonċernati, b’mod partikolari permezz ta’
djalogi politiċi u l-iżvilupp ta’ sħubijiet.
(9)              
Minkejja l-enfasi speċifiku fuq l-atturi
globali, il-kamp ta' applikazzjoni ta’ dan ir-Regolament għandu jkun li
jiffaċilita l-appoġġ madwar id-dinja għal miżuri ta’
kooperazzjoni ma’ pajjiżi li qed jiżviluppaw fejn l-Unjoni
għandha interessi sinifikanti skont l-objettivi ta’ dan ir-Regolament.
(10)          
Fl-istrateġija “Ewropa 2020”[7] l-Unjoni tenniet l-impenn
miżmum tagħha li fil-politiki interni u esterni tagħha
tippromwovi t-tkabbir intelliġenti, inklużiv u sostenibbli sabiex
jitwaħħdu tliet pilastri: ekonomiku, soċjali u ambjentali. 
(11)          
Fir-rigward tal-imsieħba tagħha madwar
id-dinja, l-Unjoni ħadet l-impenn li tippromwovi x-xogħol
deċenti għal kulħadd flimkien mar-ratifika u l-implimentazzjoni
effettiva tal-istandards tax-xogħol rikonoxxuti fil-livell internazjonali
u l-ftehimiet ambjentali multilaterali.
(12)          
B’mod partikolari, il-ġlieda kontra t-tibdil
fil-klima hija rikonoxxuta bħala waħda mill-isfidi l-kbar li l-Unjoni
tikkonfronta u l-qasam fejn hija meħtieġa azzjoni internazzjonali
urġenti. Skont l-għan iddikkjarat fil-Komunikazzjoni tal-Kummissjoni
“Baġit għall-Ewropa 2020”[8]
ta’ żieda fis-sehem mill-baġit tal-Unjoni relatat mal-klima għal
tal-inqas 20%, ir-Regolament għandu jikkontribwixxi għal dak
il-għan.
(13)          
L-Unjoni ħadet l-impenn li tgħin sabiex
jintlaħqu l-miri globali tal-2020 dwar il-bijodiversità u sabiex
tagħti riżultati rigward l-Istrateġija assoċjata
għall-mobilizzazzjoni tar-riżorsi.
(14)          
Skont dan ir-Regolament, l-Unjoni għandha
tappoġġja l-implimentazzjoni tal-istrateġija “Ewropa 2020”,
b’mod partikolari dawk l-objettivi relatati mat-tibdil fil-klima,
it-tranżizzjoni għal ekonomija aktar ekoloġika u l-użu
effiċjenti tar-riżorsi, il-kummerċ u l-investiment, in-negozju u
l-kooperazzjoni regolatorja ma’ pajjiżi terzi, u għandha tippromwovi
d-diplomazija pubblika, il-kooperazzjoni edukattiva/akkademika u l-attivitajiet
ta’ komunikazzjoni. 
(15)          
Il-promozzjoni ta’ inizjattivi ta’ kooperazzjoni u
sħubija diversifikati fi strument uniku, għandha barra minn hekk
tippermetti ekonomiji ta’ kobor, effetti ta’ sinerġija, effettività akbar,
teħid ta’ deċiżjonijiet u ġestjoni aktar simplifikati u grad
għoli ta’ viżibbiltà għall-azzjonijiet esterni tal-Unjoni.
(16)        
Sabiex jintlaħqu l-għanijiet ta’ dan
ir-Regolament huwa meħtieġ li jiġi segwit approċċ
differenzjat u flessibbli billi jiġu żviluppati mudelli
għall-kooperazzjoni mal-pajjiżi msieħba ewlenin li jikkunsidraw
il-kuntesti ekonomiċi, soċjali u politiċi tagħhom kif ukoll
l-interessi speċifiċi tal-Unjoni, il-prijoritajiet u
l-istrateġiji tal-politika, filwaqt li tinżamm il-kapaċità
għal intervent madwar id-dinja kull fejn ikun meħtieġ. 
(17)          
L-Unjoni għandha tkun kapaċi
tirrispondi b’mod flessibbli u f’waqtu għal ħtiġijiet li jevolvu
u/jew mhux previsti sabiex tieħu l-impenn tagħha sabiex tippromwovi
l-interessi tagħha fir-relazzjonijiet tagħha mal-pajjiżi terzi
b’mod aktar effettiv, billi tadotta miżuri speċjali mhux koperti
mill-programmi indikattivi multiannwali.
(18)             
Peress li l-objettivi ta’ dan ir-Regolament ma
jistgħux jintlaħqu b’mod suffiċjenti mill-Istati Membru u,
għaldaqstant, minħabba l-iskala tal-azzjoni, jistgħu
jintlaħqu aħjar fil-livell tal-Unjoni, l-Unjoni tista’ tadotta
miżuri, skont il-prinċipju ta’ sussidjarjetà u proporzjonalità kif
stipulat fl-Artikolu 5 tat-Trattat tal-Unjoni Ewropea. Skont
il-prinċipju ta’ proporzjonalità, kif stipulat f’dak l-Artikolu, dan
ir-Regolament ma jmurx lil hinn minn dak li huwa neċessarju sabiex jintaħqu
dawn l-għanijiet.
(19)             
Sabiex il-kamp ta' appikazzjoni ta’ dan
ir-Regolament jiġi adattat għar-realtà li qed tevolvi malajr
fil-pajjiżi terzi, is-setgħa li jiġu adottati atti skont
l-Artikolu 290 tat-Trattat dwar il-Funzjonament tal-Unjoni Ewropea
għandha tkun iddelegata lill-Kummissjoni rigward l-oqsma speċifikati
ta’ kooperazzjoni definiti fl-Anness. Huwa ta’ importanza partikolari li
l-Kummissjoni għandha twettaq il-konsultazzjonijiet xierqa matul
il-ħidma ta’ tħejjija tagħha, inkluż fil-livell tal-esperti.
Il-Kummissjoni, meta tħejji u tfassal l-atti ddelegati, għandha
tiżgura t-trażmissjoni simultanja, f’waqtha u xierqa tad-dokumenti
rilevanti lill-Parlament Ewropew u lill-Kunsill.
(20)             
Sabiex jiġu żgurati kundizzjonijiet
uniformi għall-implimentazzjoni ta’ dan ir-Regolament, is-setgħat ta’
implimentazzjoni għandhom jingħataw lill-Kummissjoni. Dawk
is-setgħat għandhom jiġu eżerċitati skont
ir-Regolament Nru 182/2011 tas-16 ta’ Frar 2011 li
jistabbilixxi r-regoli u l-prinċipji ġenerali dwar il-mekkaniżmi
ta’ kontroll mill-Istati Membri tal-eżerċizzju mill-Kummissjoni
tas-setgħat ta’ implimentazzjoni[9].
Filwaqt li jikkunsidraw in-natura ta' dawk l-atti ta' implimentazzjoni, b'mod
partikolari in-natura ta' orjentament tal-linja politika tagħhom jew
tal-implikazzjonijiet finanzjarji tagħhom, il-proċedura ta'
eżaminazzjoni għandha fil-prinċipju tintuża
għall-adozzjoni tagħhom, ħlief għal mużuri ta'
implimentazzjoni tekniċi fuq skala finanzjarja żgħira. 
(21)          
Ir-regoli u l-proċeduri komuni
għall-implimentazzjoni tal-istrumenti tal-Unjoni għall-azzjoni
esterna huma stabbiliti fir-Regolament (UE, Euratom) Nru .../...tal-Parlament
Ewropew u tal-Kunsill ta' ..., minn hawn ’il quddiem imsejjaħ
‘ir-Regolament ta’ Implimentazzjoni Komuni’.
(22)          
L-organizzazzjoni u l-funzjonament tas-Servizz
Ewropew għall-Azzjoni Esterna huma deskritti fid-Deċiżjoni
tal-Kunsill 2010/427 UE. 
ADOTTAW DAN IR-REGOLAMENT:
Artikolu 1
Suġġett u għanijiet
(1)                   
Ir-Regolament jistabbilixxi Strument ta’
Sħubija għall-kooperazzjoni ma’ pajjiżi terzi sabiex jiġu
avvanzati u promossi l-interessi tal-UE u dawk reċiproċi. L-Istrument
ta’ Sħubija jappoġġja miżuri li jirrispondu b’mod effettiv
u flessibbli għall-għanijiet li jirriżultaw minn relazzjonijiet
bilaterali, reġjonali jew multilaterali tal-Unjoni ma’ pajjiżi terzi
u jindirizza sfidi ta’ tħassib globali.
(2)                   
Il-miżuri li jiġu ffinanzjati taħt
dan l-Istrument jirreflettu l-għanijiet speċifiċi tal-Unjoni li
ġejjin:
(a)         
l-implimentazzjoni tad-dimensjoni internazzjonali
tal-Istrateġija “Ewropa 2020” billi jiġu appoġġjati l-istrateġiji
ta’ sħubiji ta’ kooperazzjoni bilaterali, reġjonali u
interreġjonali tal-UE, bil-promozzjoni ta' djalogi dwar linji ta' politika
u billi jiġu żviluppati approċċi u reazzjonijiet kollettivi
għall-isfidi ta’ tħassib globali bħas-sigurtà tal-enerġija,
it-tibdil fil-klima u l-ambjent. Dan l-għan jiġi mkejjel permezz
tal-użu tal-politiki u l-objettivi tal-“Ewropa 2020” mill-pajjiżi
msieħba ewlenin;
(b)         
it-titjib tal-aċċess għas-suq u l-iżvilupp
ta’ opportunitajiet ta’ kummerċ, investiment u negozji
għall-kumpaniji Ewropej permezz ta’ sħubijiet ekonomiċi u
kooperazzjoni bejn in-negozji u kooperazzjoni regolatorja. Dan l-għan
jiġi mkejjel bis-sehem tal-Unjoni fil-kummerċ barrani
mal-pajjiżi msieħba ewlenin u bil-flussi ta’ kummerċ u
investimenti lejn il-pajjiżi msieħba fil-mira speċifika
tal-azzjonijiet, il-programmi u l-miżuri taħt dan ir-Regolament; 
(c)         
tisħiħ fl-għarfien u
l-viżibbiltà wiesgħa tal-Unjoni kif ukoll ir-rwol tagħha
fix-xena dinjija permezz ta’ diplomazija pubblika, il-kooperazzjoni
edukattiva/akkademika u l-attivitajiet ta’ komunikazzjoni
għall-promozzjoni tal-valuri u l-interessi tal-Unjoni. Dan l-għan
jista’ jitkejjel, inter alia, permezz ta’ stħarriġ jew
evalwazzjonijiet tal-opinjonijiet.
Artikolu 2
Kamp ta’ applikazzjoni
(1)                   
Il-pajjiżi terzi, ir-reġjuni u
t-territorji kollha jistgħu jkunu eliġibbli għall-kooperazzjoni
skont dan ir-Regolament.
(2)                   
Madanakollu, dan ir-Regolament jappoġġja
primarjament miżuri ta’ kooperazzjoni ma’ pajjiżi żviluppati u
li qed jiżviluppaw li għandhom rwol dejjem aktar prominenti
fl-ekonomija internazzjonali u l-kummerċ, f’fora multilaterali,
fil-governanza globali u fl-indirizzar tal-isfidi ta’ tħassib globali u
fejn l-Unjoni għandha interessi sinifikanti. 
Artikolu 3
Prinċipji ġenerali
(1)                   
L-Unjoni tfittex li tippromwovi, tiżviluppa u
tikkonsolida l-prinċipji tal-libertà, id-demokrazija, ir-rispett
għad-drittijiet tal-bniedem u l-libertajiet fundamentali u l-istat ta’
dritt li hija mibnija fuqhom permezz ta’ djalogu u kooperazzjoni ma’
pajjiżi terzi. 
(2)                   
Sabiex jissaħħaħ l-impatt tal-għajnuna
mill-Unjoni, għandu jiġi segwit approċċ differenzjat u
flessibbli, fejn xieraq, fit-tfassil tal-kooperazzjoni ma’ pajjiżi
msieħba sabiex jiġu kkunsidrati l-kuntesti ekonomiċi,
soċjali u politiċi tagħhom u anki l-interessi
speċifiċi, il-prijoritajiet tal-politika u l-istrateġiji
tal-Unjoni. 
(3)                   
Fl-oqsma rispettivi ta’ kompetenza tagħhom,
l-Unjoni u l-Istati Membri jippromwovu approċċ multilaterali
għall-isfidi globali u jinkoraġġixxu l-kooperazzjoni ma’
organizzazzjonijiet u korpi internazzjonali jew reġjonali, inklużi
l-istituzzjonijiet finanzjarji internazzjonali, aġenziji, fondi u
programmi tan-Nazzjonijiet Uniti, l-OECD, u l-Grupp tal-Għoxrin Ministru
tal-Finanzi u Governatur tal-Banek Ċentrali (G20) u donaturi bilaterali
oħra. 
(4)                   
Fl-implimentazzjoni ta’ dan ir-Regolament, l-Unjoni
timmira li tiżgura l-koerenza u l-konsistenza ma’ oqsma oħra
tal-azzjoni esterna tagħha, b’mod partikolari l-Istrument ta'
Kooperazzjoni għall-Iżvilupp tal-pajjiżi li qed jiżviluppaw
u ma’ linji ta' politika rilevanti oħra tal-Unjoni matul il-formulazzjoni
tal-linja politika, l-ippjanar strateġiku u l-ipprogrammar u
l-implimentazzjoni tal-miżuri.
(5)                   
Fejn xieraq, il-miżuri ffinanzjati taħt
dan ir-Regolament ikunu bbażati fuq il-politiki ta’ kooperazzjoni
stabbiliti notevolment fi strumenti bħal ftehimiet, dikjarazzjonijiet u
pjanijiet ta’ azzjoni bejn l-Unjoni u l-pajjiżi terzi u r-reġjuni
kkonċernati, u jkunu jirrigwardaw ukoll oqsma marbuta mal-interessi
speċifiċi, il-prijoritajiet tal-linja politika u l-istrateġiji
tal-Unjoni. 
(6)                   
L-appoġġ tal-Unjoni taħt dan
ir-Regolament ikun implimentat skont ir-Regolament ta’ Implimentazzjoni Komuni.
Artikolu 4
Oqsma ta’ kooperazzjoni
L-oqsma speċifiċi ta’ kooperazzjoni
li jiġu segwiti mill-għajnuna tal-Unjoni skont dan ir-Regolament huma
elenkati fl-Anness. Il-Kummissjoni tingħata s-setgħa li tadotta atti
ddelegati skont l-Artikolu 7 biex temenda jew tissupplimenta l-Anness. 
Artikolu 5
Programmar u Allokazzjoni Indikattiva tal-fondi
(1)                   
Il-programmi multiannwali indikattivi jiġu
adottati mill-Kummissjoni skont il-proċedura ta’ eżaminazzjoni
msemmija fl-Artikolu 15 (3) tar-Regolament ta’ Implimentazzjoni
Komuni. Din il-proċedura tapplika anki għal reviżjonijiet
sostanzjali li għandhom l-effett li jibdlu l-istrateġija jew
l-ipprogrammar tagħha b’mod sinifkanti.
(2)                   
Il-programmi indikattivi multiannwali jistabbilixxu
l-interessi u l-prijoritajiet strateġiċi u/jew reċiproċi
tal-Unjoni, l-għanijiet speċifiċi u r-riżultati mistennija.
Għall-pajjiżi jew ir-reġjuni li għalihom ikun ġie
stabbilit Dokument ta’ Qafas Konġunt, li jistabbilixxi strateġija
komprensiva tal-Unjoni, il-programmi indikattivi multiannwali jkunu
bbażati fuq dan id-dokument.
(3)                   
Il-programmi indikattivi multiannwali jistabbilixxu
wkoll l-oqsma ta’ prijorità magħżula għall-finanzjament tal-Unjoni
u jkunu jiddeskrivu l-allokazzjoni finanzjarja indikattiva tal-fondi, kemm
globalment, għal kull qasam prijoritarju u għal kull pajjiż
imsieħeb jew grupp ta’ pajjiżi msieħba għall-perjodu
kkonċernat inkluża l-parteċipazzjoni f'attivitajiet globali; dawn
l-ammonti jistgħu, fejn xieraq, jiġu espressi fil-forma ta’ firxa. 
(4)                   
Il-programmi indikattivi multiannwali jiġu
aġġustati fejn meħtieġ, b’kunsiderazzjoni ta’ kwalunkwe
reviżjonijiet f’nofs it-terminu jew ad hoc tad-dokument ta’ referenza li
huma bbażati fuqu.
(5)                   
Riżerva għall-fondi mhux allokati tista'
tiġi stabbilita fil-programmi indikattivi multiannwali. L-allokazzjoni ta’
dawn il-fondi tiġi deċiża skont ir-Regolament ta'
Implimentazzjoni Komuni.
(6)                   
Il-proċedura ta’ eżaminazzjoni msemmija
fil-paragrafu (1) ma tapplikax għal modifikazzjonijiet mhux sostanzjali
fil-programmi indikattivi multiannwali, bħal dawk li jagħmlu
aġġustamenti tekniċi, jassenjaw il-fondi mill-ġdid fi
ħdan l-allokazzjonijiet indikattivi għal kull qasam prijoritarju jew
li jżidu jew inaqqsu d-daqs tal-allokazzjoni ġenerali inizjali
b’inqas minn 20%, sakemm dawn il-modifiki ma jaffettwawx l-oqsma prijoritarji u
l-għanijiet stabbiliti fil-programmi indikattivi multiannwali. Tali
aġġustamenti tekniċi jiġu kkomunikati fi żmien xahar
lill-Parlament Ewropew u lill-Kunsill. 
(7)                   
Il-proċedura msemmija fl-Artikolu 15(4)
tar-Regolament ta’ Implimentazzjoni Komuni tista’ tiġi applikata sabiex
jiġu modifikati programmi indikattivi multiannwali fejn ikun
meħtieġ rispons malajr mill-Unjoni. 
Artikolu 6
Kumitat
Il-Kummissjoni tiġi assistita minn
kumitat għall-Istrument ta’ Sħubija. Dak il-kumitat ikun kumitat
skont it-tifsira tar-Regolament (UE) Nru 182/2011.
Artikolu 7
Eżerċizzju ta’ delega
(1)                   
Id-delega tas-setgħat imsemmija
fl-Artikolu 4 tingħata għall-perjodu ta’ validità ta’ dan
ir-Regolament.
(2)                   
Id-delega tas-setgħat tista’ tiġi
revokata fi kwalunkwe ħin mill-Parlament Ewropew jew mill-Kunsill.
Deċiżjoni ta’ revoka ttemm id-delega tas-setgħat
speċifikata f’dik id-deċiżjoni. Din tidħol fis-seħħ
il-jum ta’ wara l-pubblikazzjoni tad-deċiżjoni fil-Ġurnal
Uffiċjali tal-Unjoni Ewropea jew f’data aktar tard speċifikata fiha.
Dan ma jkollux effett fuq il-validità ta’ kwalunkwe att delegat diġà
fis-seħħ.
(3)                   
Malli tadotta att delegat, il-Kummissjoni
tinnotifika dan simultanjament lill-Parlament Ewropew u lill-Kunsill.
(4)                   
Att delegat adottat jidħol fis-seħħ
biss jekk ma tkunx ġiet espressa oġġezzjoni mill-Parlament Ewropew
jew mill-Kunsill fi żmien xahrejn min-notifika tal-att lill-Parlament
Ewropew u lill-Kunsill jew jekk, qabel l-iskadenza ta’ dak il-perjodu,
il-Parlament Ewropew u l-Kunsill ikunu t-tnejn lil huma infurmaw
lill-Kummissjoni li mhumiex se joġġezzjonaw. Dak il-perjodu jiġi
estiż b’xahrejn fuq l-inizjattiva tal-Parlament Ewropew jew tal-Kunsill.
Artikolu 8
Ammont ta' referenza finanzjarja
1.           L-ammont ta’ referenza
finanzjarja għall-implimentazzjoni ta’ dan ir-Regolament
għall-perjodu mill-2014 sal-2020 ikun ta’ EUR 1 131 000 000
miljun. L-approprjazzjonijiet annwali jiġu deċiżi mill-awtorità
tal-baġit bħala parti mill-proċedura baġitarja annwali
fil-limiti stabbiliti fil-Qafas Finanzjarju Multiannwali.
2.           Kif imsemmi fl-Artikolu 13,
paragrafu 2 tar-Regolament "Erasmus għal Kulħadd," sabiex
titmexxa 'l quddiem id-dimensjoni internazzjonali tal-edukazzjoni ogħla,
ammont indikattiv ta' EUR 1 812 100 000 mill-istrumenti
esterni differenti (Strument ta' Kooperazzjoni għall-Iżvilupp,
Strument għall-Assistenza ta' Qabel l-Adeżjoni u l-Fond Ewropew
għall-Iżvilupp), ikun allokat għal azzjonijiet ta' mobbiltà
tat-tagħlim lejn jew mill-pajjiżi tal-UE u għad-djalogu ta'
kooperazzjoni u linja politika
mal-awtoritajiet/istituzzjonijiet/organizzazzjonijiet minn dawk
il-pajjiżi. Id-dispożizzjonijiet tar-Regolament "Erasmus
għal kulħadd" japplikaw għall-użu ta' dawk il-fondi.
Il-finanzjament ikun disponibbli permezz ta' żewġ
allokazzjonijiet multiannwali li jkopru biss l-ewwel 4 snin u t-3 snin li
jifdal rispettivament. Dan il-finanzjament ikun rifless fl-ipprogrammar
indikattiv multiannwali ta' dawn l-istrumenti, skont il-ħtiġijiet u l-prijoritajiet
identifikati tal-pajjiżi kkonċernati. L-allokazzjonijiet jistgħu
jiġu riveduti fil-każ ta' ċirkostanzi kbar mhux previsti jew
tibdil politiku importanti skont il-prijoritajiet esterni tal-UE.
Artikolu 9 
Servizz Ewropew għall-Azzjoni Esterna
L-applikazzjoni ta’ dan ir-Regolament tkun
skont id-Deċiżjoni tal-Kunsill 2010/427 UE, li tistabbilixxi
l-organizzazzjoni u l-funzjonament tas-Servizz Ewropew għall-Azzjoni
Esterna. 
Artikolu 10
Dħul fis-seħħ
1.                      
Dan ir-Regolament jidħol
fis-seħħ fil-jum ta’ wara l-pubblikazzjoni tiegħu f’Il-Ġurnal
Uffiċjali tal-Unjoni Ewropea. Huwa jibda japplika mill-1 ta’ Jannar 2014.
2.                      
Dan ir-Regolament jorbot fl-intier tiegħu u
japplika direttament fl-Istati Membri kollha. 
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
ANNESS
OQSMA
TA’ KOOPERAZZJONI DETTALJATI TAĦT L-ISTRUMENT TA’ SĦUBIJA
Sabiex tappoġġa l-għanijiet
previsti fl-Artikolu 1, l-għajnuna tal-Unjoni tista’ tinkludi, inter
alia, l-oqsma ta’ kooperazzjoni li ġejjin:
(a)          appoġġ
għal inizjattivi speċifiċi, inkluż xogħol ta’
riċerka, studji, skemi pilota jew proġetti konġunti maħsuba
biex jirrispondu b’mod effettiv u flessibbli għall-għanijiet ta’
kooperazzjoni li jirriżultaw mir-relazzjonijiet tal-Unjoni ma’
pajjiżi terzi kkonċernati;
(b)          il-promozzjoni ta’ kooperazzjoni,
sħubiji u intrapriżi konġunti bejn atturi ekonomiċi,
soċjali, kulturali, governattivi u xjentifiċi fl-Unjoni u
pajjiżi terzi;
(c)          il-faċilitazzjoni ta’ (u
l-appoġġ ta’) relazzjonijiet kummerċjali u proċessi ta’
integrazzjoni kummerċjali, inklużi dawk Nofsinhar-Nofsinhar,
appoġġ għall-flussi ta’ investiment u sħubiji
ekonomiċi tal-Unjoni, inkluż enfasi fuq l-intrapriżi
żgħar u ta’ daqs medju;
(d)          il-promozzjoni ta’ djalogi
politiċi u settorjali li jinvolvu atturi politiċi, ekonomiċi,
regolatorji, ambjentali, soċjali, ta’ riċerka u kulturali u
organizzazzjonijiet mhux governattivi tal-Unjoni u mhux tal-Unjoni;
(e)          il-promozzjoni ta’ attivitajiet ta’
komunikazzjoni, skambji intellettwali u t-tisħiħ ta’ djalogi interkulturali;
(f)           il-promozzjoni ta’ inizjattivi u
azzjonijiet ta’ interess tal-Unjoni jew interess reċiproku f’oqsma
bħat-tibdil fil-klima, kwistjonijiet ambjentali inklużi
l-bijodiversità, l-effiċjenza fl-użu tar-riżorsi, il-materji
primi, l-enerġija, it-trasport, ix-xjenza, ir-riċerka u
l-innovazzjoni, l-politika tax-xogħħol u soċjali,
l-iżvilupp sostenibbli, inkluża l-promozzjoni ta’ xogħol
deċenti, u r-responsabbiltà korporattiva soċjali, il-kummerċ u l-kooperazzjoni
Nofsinhar-Nofsinhar, l-edukazzjoni, il-kultura, it-turiżmu,
it-teknoloġiji tal-informazzjoni u l-komunikazzjoni, is-saħħa,
il-ġustizzja, id-dwana, it-tassazzjoni, il-finanzi, l-statistika u
kwalunkwe suġġett ieħor marbut mal-interessi speċifiċi
tal-Unjoni jew ta’ interess reċiproku bejn l-Unjoni u pajjiżi terzi;
(g)          it-tisħiħ ta’ kuxjenza
dwar u l-għarfien tal-Unjoni u tal-viżibbiltà tagħha
f’pajjiżi terzi.
DIKJARAZZJONI FINANZJARJA
LEĠIŻLATTIVA GĦALL-PROPOSTI
1.           QAFAS TAL-PROPOSTA/INIZJATTIVA 
              1.1.    Titlu
tal-proposta/inizjattiva 
              1.2.    Il-qasam/l-oqsma
ta’ politika kkonċernat(i) fl-istruttura tal-ABM/ABB
              1.3.    In-natura
tal-proposta/inizjattiva 
              1.4.    Għan(ijiet)

              1.5.    Raġunijiet
għall-proposta/inizjattiva 
              1.6.    Tul
u impatt finanzjarju 
              1.7.    Il-metodu/metodi
tal-ġestjoni previst(i) 
2.           MIŻURI TA’ ĠESTJONI 
              2.1.    Regoli
ta’ monitoraġġ u rappurtar 
              2.2.    Is-sistema
ta’ ġestjoni u kontroll 
              2.3.    Miżuri
għall-prevenzjoni ta’ frodi u irregolaritajiet 
3.           IMPATT FINANZJARJU STMAT
TAL-PROPOSTA/INIZJATTIVA 
              3.1.    Intestatura/Intestaturi
tal-qafas finanzjarju multiannwali u l-linja/linji tal-baġit tan-nefqa
affettwata/affettwati 
              3.2.    Impatt
stmat fuq in-nefqa 
              3.2.1. Sommarju tal-impatt
stmat fuq in-nefqa 
              3.2.2. Impatt stmat fuq
l-approprjazzjonijiet operattivi 
              3.2.3. Impatt stmat fuq
approprjazzjonijiet ta’ natura amministrattiva
              3.2.4. Ġestjoni
taċ-ċiklu tal-programm u tal-proġett
              3.2.5. Il-parteċipazzjoni
minn partijiet terzi fil-finanzjament 
              3.3.    Estimated impact on revenue
DIKJARAZZJONI
FINANZJARJA LEĠIŻLATTIVA GĦALL-PROPOSTI
1.           QAFAS TAL-PROPOSTA/INIZJATTIVA 
1.1.        Titlu
tal-proposta/inizjattiva 
Proposta għal Regolament tal-Parlament Ewropew u tal-Kunsill (UE)
Nru …… li jistabbilixxi Strument ta’ Sħubija għal
kooperazzjoni ma’ pajjiżi terzi
1.2.        Il-qasam/l-oqsma tal-politika
kkonċernat(i) fl-istruttura tal-ABM/ABB[10]

Titolu
19: Relazzjonijiet esterni
Attività 19 05: Relazzjonijiet u
kooperazzjoni ma' pajjiżi terzi industrijalizzati.
It-titolu
ta' dan il-kapitolu tal-baġit 19 05 jikkorrispondi mal-istruttura attwali
tal-istrumenti finanzjarji 2007-2013. Huwa propost li tinżamm l-istess
attività 19 05 iżda li jiġi mibdul it-titolu ta’ dan il-kapitolu
għall-perjodu 2014-2020 kif ġej:
19 05 : Kooperazzjoni ma’
pajjiżi terzi taħt l-Istrument ta’ Sħubija
1.3.        In-natura
tal-proposta/inizjattiva 
x Il-proposta/inizjattiva
hija relatata ma’ azzjoni ġdida 
¨ Il-proposta/inizjattiva
hija relatata ma’ azzjoni ġdida wara proġett pilota/azzjoni
preparatorja[11]

¨ Il-proposta/inizjattiva hija relatata mal-estenzjoni
ta’ azzjoni eżistenti 
¨ Il-proposta/inizjattiva
hija relatata ma’ azzjoni diretta mill-ġdid lejn azzjoni ġdida 
1.4.        Għanijiet
1.4.1.     L-għan(ijiet)
strateġiku/strateġiċi multiannwali tal-Kummissjoni fil-mira
tal-proposta/inizjattiva 
Dan l-istrument ta’
finanzjament għandu l-għan li jappoġġja l-għan
strateġiku li ġej kif dikjarat fil-Komunikazzjoni tal-Kummissjoni
“Baġit għall-Ewropa 2020 – Parti II” tad-29 ta’ Ġunju 2011
(COM/2011/500 – Baġit għall-Istrateġija Ewropa 2020 - Parti II.
Fiche tal-linja Politika “Azzjoni Esterna”, p. 42): 
“Il-projezzjoni tal-linji politiki tal-UE b’appoġġ
għall-indirizzar ta’ sfidi globali ewlenin bħall-ġlieda kontra
t-tibdil fil-klima, it-twaqqif tat-telf tal-bijodiversità, u l-protezzjoni
tal-beni pubbliċi u tar-riżorsi globali għandhom
jissaħħu ulterjorment. Il-Kummissjoni
tipproponi li tiżviluppa aġenda proattiva tal-interessi tal-UE u ta’
dawk reċiproċi ma’ pajjiżi terzi, b’enfasi speċifika fuq
l-imsieħba strateġiċi.”
1.4.2.     L-għan(ijiet)
speċifiku/speċifiċi u l-attività(jiet) tal-ABM/ABB
ikkonċernati 
Taħt l-attività 19 05, it-tliet għanijiet
speċifiċi li ġejjin għandhom jiġu segwiti:
1) l-implimentazzjoni tad-dimensjoni internazzjonali
tal-istrateġija “Ewropa 2020” permezz ta’ appoġġ
għall-istrateġiji ta’ sħubija għall-kooperazzjoni
bilaterali, reġjonali u interreġjonali tal-Unjoni, billi jiġu
promossi d-djalogi politiċi u billi jiġu żviluppati
approċċi u reazzjonijiet kollettivi għall-isfidi ta’
tħassib globali.
2)
it-titjib tal-aċċess għas-suq u l-iżvilupp ta’
opportunitajiet ta’ kummerċ, investiment u negozju
għall-kumpaniji Ewropej permezz ta’ sħubijiet ekonomiċi u
kooperazzjoni bejn in-negozji u kooperazzjoni regolatorja.
3)
It-tisħiħ tal-preżenza b’saħħitha tal-Ewropa
fl-ekonomija globali u r-rwol tagħha fix-xena dinjija permezz
tal-appoġġ għad-diplomazija pubblika, kooperazzjoni
edukattiva/akkademika u l-attivitajiet ta’ komunikazzjoni u n-netwerks li
jippromwovu l-valuri u l-interessi tal-UE.
L-attività(jiet) tal-ABM/ABB ikkonċernati
L-attività 19 05 għandha
tiġi “intitolata mill-ġdid” kif ġej: Kooperazzjoni ma’
pajjiżi terzi taħt l-Istrument ta’ Sħubija
1.4.3.     Riżultat(i) u impatt
mistenni(ja)
Strument ta’
Sħubija innovattiv jippermetti lill-UE tmexxi 'l quddiem il-linji ta'
politika tagħha madwar id-dinja. 
Impatt fuq l-ekonomija tal-UE u d-djalogi ekonomiċi tal-UE
mal-pajjiżi msieħba
L-implimentazzjoni ta’ Strument ta’ Sħubija ġdid għandha
tipprovdi lill-UE b’opportunità oħra sabiex tippromwovi l-impriżi
(b’mod partikolari l-SMEs) u l-prodotti tagħha. Dan joħloq
il-possibbiltà finanzjarja ta’ appoġġ għan-negozju tal-UE
f’pajjiżi terzi, billi jiġu pprovduti inċentivi
għall-kompetittività u l-innovazzjoni b’mod li għandhom jibqgħu
komplementari għall-azzjonijiet iffinanzjati taħt il-programm
tal-Kompetittività u l-SMEs u taħt Orizzont 2020 (riċerka u innovazzjoni),
jappoġġja l-kummerċ u l-investiment internazzjonali tal-UE li,
imbagħad, jista’ jwassal għall-faċilitazzjoni tal-investiment
barrani fl-UE. Diversi oqsma ta’ kooperazzjoni jistgħu jiġu segwiti
inkluż it-tibdil fil-klima, l-ambjent, l-approssimazzjoni tar-regolamenti
tekniċi u l-istandardizzazzjoni, ir-responsabbiltà soċjali
korporattiva, id-drittijiet tal-proprjetà intellettwali, il-protezzjoni
tad-dejta personali, l-aħjar prattiki fi kwistjonijiet ekonomiċi,
kummerċjali, tat-taxxa u finanzjarji, il-kummerċ u l-kooperazzjoni
Nofsinhar-Nofsinhar. Għaldaqstant, is-sigurtà ekonomika tal-UE tista’
tissaħħaħ u jistgħu jinħolqu impjiegi ġodda li,
finalment, jikkontribwixxu għat-tkabbir ekonomiku.
Dan l-Istrument jista’ jsaħħaħ ir-relazzjonijiet kummerċjali
tal-UE mal-pajjiżi msieħba li jkollhom impatt pożittiv fuq
il-bilanċ tal-pagamenti tal-UE, ir-relazzjonijiet ekonomiċi u
kummerċjali mal-bqija tad-dinja filwaqt li jkun konsistenti ma’
prinċipji ta’ aċċess għas-suq/tas-suq miftuħ.
Bħala tali, dan jista’ jikkontribwixxi wkoll biex inaqqas ir-riskju ta’
protezzjoniżmu kif ukoll jappoġġja l-kompetittività
internazzjonali u l-proċess kontinwu ta’ globalizzazzjoni filwaqt li
jiżgura li l-pajjiżi kollha jibbenefikaw b’mod konformi
mal-prinċipji tal-istrateġija “Ewropa 2020”.
L-Istrument ta’ Sħubija l-ġdid jikkontribwixxi wkoll biex
jappoġġja l-kompetittività tal-UE permezz ta’ żvilupp fil-mira
tar-riżorsi umani: id-disponibilità ta’ nies b’ħiliet kbar u
l-kapaċità tagħhom għall-innovazzjoni u li jwettqu żvilupp
xjentifiku u teknoloġiku hija pre-rekwiżit għall-prosperità
ekonomika.
Impatt ekonomiku fuq il-pajjiżi msieħba 
L-Istrument il-ġdid jista’ jrawwem forom żviluppati sew ta’
kooperazzjoni ekonomika bejn l-UE u pajjiżi msieħba. F’dan
il-kuntest, dan jippermetti lill-UE tiżgura li l-valuri ambjentali,
tal-enerġija sostenibbli, soċjali, tal-impjieg u valuri oħra ta’
għajnuna soċjali jiġu kkunsidrati b’mod adegwat fit-tfassil u
l-implimentazzjoni tal-programm ta’ linja politika.
Iż-żieda fl-investiment mill-kumpaniji tal-UE tikkontribwixxi
wkoll għal tkabbir ekonomiku fil-pajjiż ospitanti. Azzjonijiet
immirati biex jippromwovu r-Responsabbiltà Soċjali Korporattiva se jtejbu
r-regoli soċjali, tax-xogħol u ambjentali u l-implimentazzjoni
fil-pajjiż imsieħeb.
Permezz tal-kontribuzzjoni ta’ assistenza teknika, l-Istrument jista’
jidentifika mezzi sostenibbli għall-konsolidazzjoni fiskali tat-tkabbir,
biex b’hekk jgħin lill-pajjiżi fl-isforzi biex jiksbu kontroll
tal-kontijiet tagħhom. Dan jista’ jappoġġja wkoll l-inizjattivi
li jtejbu l-effiċjenza amministrattiva, l-użu produttiv
tal-ħlasijiet tal-ħaddiema u li jippromwovu investimenti ġodda u
trasferimenti tat-teknoloġija fil-programmi nazzjonali ta’
industrijalizzazzjoni jew żviluppi infrastrutturali sabiex tiġi promossa
l-effiċjenza tar-riżorsi u s-sostenibbiltà, inkluż
fil-produzzjoni u l-użu tal-enerġija.
Impatt fuq il-governanza ekonomika
L-Istrument ta’ Sħubija huwa mistenni wkoll li jkollu impatt fuq
il-governanza ekonomika. Permezz
tal-kriżi, ittieħdu lezzjonijiet iebsa dwar il-limiti tas-swieq. Dan
talab li jiġi rivedut ir-rwol tal-gvern, permezz ta’ definizzjoni
mill-ġdid tal-bilanċ bejn l-istat u s-suq u t-tiftix għal modi
biex tingħata spinta lill-fiduċja taċ-ċittadini fit-tnejn
li huma.
Il-kriżi wriet li l-politiki pubbliċi huma l-ankra
kruċjali tal-ekonomiji nazzjonali fi żminijiet ta’ taqlib ekonomiku
hekk kif il-gvernijiet waqqfu t-tisbita 'l-isfel tas-suq finanzjarju u evitaw
katastrofi finanzjarja. Madankollu, il-pressjonijiet fiskali li
jirriżultaw f’ħafna pajjiżi żiedu l-bżonn li jinqata’
l-infiq pubbliku, li f’ħafna każijiet ifisser is-simplifikazzjoni
tal-istat. Dan l-isforz jitlob li jsir evalwazzjoni mill-ġdid tar-rwol li
għandu l-intervent tal-gvern sabiex tinkiseb governanza aħjar u aktar
effettiva, istituzzjonijiet sodi u regoli u proċeduri effettivi. 
Kwistjoni importanti oħra ta’ governanza tirreferi
għall-ġlieda kontra l-korruzzjoni, it-trasparenza u l-integrità. L-Istrument il-ġdid jista’ jiġi indirizzat lejn it-titjib
tal-għodod ta’ kontra l-korruzzjoni u t-tisħiħ
tal-implimentazzjoni tagħhom. Inizjattivi ġodda jistgħu jtejbu
l-koordinazzjoni tal-azzjonijiet kontra l-korruzzjoni u ta’ trasparenza madwar
id-dinja kif ukoll il-konformità mal-konvenzjonijiet internazzjonali, “l-aqwa
prattiki” u linji gwida rilevanti.
Fl-aħħar nett, il-promozzjoni tal-involviment sħiħ
tal-imsieħba strateġiċi fit-tfassil tal-politika u l-governanza
globali u ambjentali speċjalment fir-rigward għall-Ftehimiet
Ambjentali Multilaterali se tkun kruċjali għall-promozzjoni ta’ bidla
ekonomika sostenibbli.
L-impatt soċjali fuq l-ekonomija tal-UE 
L-ambizzjoni tal-UE hi li tindirizza l-politiki soċjali
interkonnessi u tidentifika orjentazzjonijiet strateġiċi li jmorru
lil hinn mit-tkabbir. Dan jista’ jiġi mtejjeb permezz tal-kooperazzjoni
ekonomika mal-pajjiżi msieħba, it-tisħiħ tal-oqfsa
regolatorji nazzjonali u internazzjonali u l-kontribuzzjoni għat-titjib
fil-governanza ekonomika nazzjonali, reġjonali jew globali. Dawn
l-istrateġiji u approċċi jista’ jkollhom impatt pożittiv
fuq il-politiki soċjali u tal-impjieg tal-UE bħall-mudell
tal-għajnuna soċjali tal-UE għall-protezzjoni soċjali,
il-ħolqien ta’ impjiegi “ekoloġiċi”, l-aġenda soċjali
“UE 2020” eċċ. Il-kompetizzjoni li dejjem tikber minn ekonomiji
emerġenti tista’ taġixxi wkoll bħala inċentiv
strateġiku għall-Ewropa biex talloka aktar riżorsi
għat-taħriġ u t-taħriġ mill-ġdid, it-titjib
tal-kwalità tat-tagħlim u r-riċerka u għar-riforma tas-sistemi
tal-għajnuna soċjali domestiċi. 
L-impatt soċjali fuq il-pajjiżi msieħba
Permezz tal-armonizzazzjoni tal-istrumenti finanzjarji tal-UE u
tal-Istati Membri tal-UE u permezz tal-appoġġ ta’ attivitajiet
konġunti ma’ donaturi bilaterali u multilaterali oħra, l-Istrument
il-ġdid jista’ jkollu impatt importanti fuq it-tessut soċjali
tal-pajjiżi emerġenti. Dan jista’ jipprovdi appoġġ
għar-riforma tas-sistemi ta’ għajnuna soċjali, il-politiki
nazzjonali tal-impjieg, il-politiki tat-taħriġ nazzjonali u
tal-iżvilupp tal-ħiliet, l-edukazzjoni, il-programmi u l-bini
tal-kapaċità ta’ riċerka u innovazzjoni u t-tisħiħ
tax-“xbieki” tas-sikurezza nazzjonali. Il-kontribut tiegħu
għall-ħolqien ta’ iżjed impjiegi “ekoloġiċi”,
żidiet fid-dħul per capita u strateġiji effettivi ta’ koeżjoni
soċjali u tnaqqis tal-faqar fil-livell nazzjonali se jkun rilevanti. F’dan
ir-rigward, jikkontribwixxi għall-implimentazzjoni b’suċċess
tal-aġenda soċjali internazzjonali promossa mill-Organizzazzjoni
Internazzjonali tax-Xogħol tan-NU u l-G8/G20. 
Impatt ambjentali fuq l-UE u l-pajjiżi msieħba 
Fost il-prijoritajiet strateġiċi ewlenin tal-Istrument
il-ġdid għas-snin li ġejjin se nsibu x-xogħol tat-tkabbir
“ekoloġiku”, l-implimentazzjoni tal-istrateġija u l-appoġġ
lill-pajjiżi msieħba fil-politiki tagħhom għal triq ta’
tkabbir aktar ekoloġiku.
Is-sħubiji tal-UE permezz tal-Istrument il-ġdid se jimmiraw
li jinkoraġġixxu u jappoġġjaw it-tkabbir u s-sostenibbiltà
ambjentali fit-tul. F’dan ir-rigward, l-Istrument il-ġdid huwa mistenni li
jkollu rwol ewlieni fl-għoti ta’ appoġġ għall-azzjonijiet u
d-djalogi politiċi ambjentali u li huma relatati mat-tibdil fil-klima kemm
tal-UE kif ukoll tal-pajjiżi msieħba.
L-Istrument jista’ jappoġġja mudell ta’ negozju b’livell baxx
ta’ emissjonijiet ta’ karbonju billi jipprovdi inċentivi lis-settur privat
Ewropew. Filwaqt li jibni fuq ir-riżultati pożittivi tal-Konferenza
tan-Nazzjonijiet Uniti COP-16 dwar it-Tibdil fil-Klima f’Cancún, dan jista’
jintuża biex jgħin lin-negozju fl-UE sabiex jiżviluppa politiki
effettivi u li jinvolvu l-anqas spejjeż sabiex jintlaħqu miri li
jħarsu l-ambjent fil-pajjiżi msieħba. Dan se jgħin ukoll
lill-ekonomiji tal-pajjiżi msieħba biex jaħsdu
l-benefiċċji kollha ambjentali, ekoloġiċi u ta’
effiċjenza fl-enerġija li ġġib magħha l-innovazzjoni.
L-Istrument
jista’ jippermetti l-kooperazzjoni sabiex jinftiehmu aħjar l-ispejjeż
ekonomiċi u soċjali li joħolqu t-telf tal-bijodiversità u
d-degradazzjoni tal-ekosistemi f’pajjiżi ta’ sinifikat globali.
1.4.4.     Indikaturi tar-riżultati
u l-impatt 
It-tliet
għanijiet speċifiċi se jiġu ssorveljati permezz tat-tliet
indikaturi li ġejjin:
1)
It-tħaddim ta' linji politiċi u objettivi tal-“Ewropa 2020” minn
pajjiżi msieħba strateġiċi ewlenin u influwenza fuq
il-formoliazzjoni f’dawn il-pajjiżi. 
2) Is-sehem
tal-UE fil-kummerċ barrani ma’ pajjiżi msieħba ewlenin kif ukoll
il-flussi ta’ kummerċ u investimenti lejn pajjiżi msieħba
fil-mira speċifika ta’ azzjonijiet, programmi u miżuri taħt dan
ir-Regolament .
3)
Perċezzjoni aħjar u għarfien reċiproku
msaħħaħ tal-UE fil-pajjiżi msieħba
strateġiċi ewlenin murija inter alia permezz ta’ stħarriġ
u/jew evalwazzjonijiet.
1.5.        Raġunijiet
għall-proposta/inizjattiva 
1.5.1.     Rekwiżit(i) li
għandu/għandhom jintlaħaq/jintlaħqu f’perjodu ta’
żmien qasir jew fit-tul 
Ara
l-Memorandum ta’ Spjegazzjoni tal-proposta leġiżlattiva u
l-Valutazzjoni tal-Impatt: 
L-Istrument
ta’ Sħubija propost huwa mfassal biex jegħleb il-limitazzjoni
tal-kapaċità tal-UE biex tkun involuta internazzjonalment bl-aktar mod
effettiv. Dan jippermetti lill-UE ssegwi aġendi lil hinn
mill-kooperazzjoni għall-iżvilupp b’setgħat ġodda u biex
tiddefendi globalment l-aġenda ewlenija tal-UE ma’ kwalunkwe pajjiż
imsieħeb ieħor jekk ikun hemm bżonn. Meta mqabbla mal-Istrument
preċedenti għall-Kooperazzjoni ma’ pajjiżi industrijalizzati,
il-karatteristiċi ewlenin tal-Istrument ta’ sħubija propost huma dawn
li ġejjin:
Kopertura
ġeografika: firxa globali, b’enfasi speċjali fuq
l-imsieħba strateġiċi (pajjiżi industrijalizzati, ekonomiji
emerġenti, ir-Russja).
Għan: Enfasi fuq
il-promozzjoni tal-interessi tal-UE u tal-istrateġija “Ewropa 2020”,
permezz ta’ rispons b’mod effettiv u flessibbli għall-għanijiet ta’
kooperazzjoni li jirriżultaw mir-relazzjoni bilaterali/reġjonali
tal-Unjoni mal-pajjiżi msieħba u billi jiġu indirizzati l-isfidi
ta’ tħassib globali.
Oqsma
prijoritarji: dimensjoni internazzjonali tal-istrateġija “Ewropa 2020”, djalogi
politiċi, sfidi ta’ tħassib globali, il-kooperazzjoni
kummerċjali u regolatorja, il-kooperazzjoni bilaterali/ trilaterali
/reġjonali, id-diplomazija pubblika, kooperazzjoni edukattiva/ akkademika
u l-komunikazzjoni.
Programmar: mhux marbut
mal-ħtiġijiet tal-ODA, il-programmi multiannwali
għall-investimenti fit-tul, id-dispożizzjonijiet mhux programmabbli
għal rispons rapidu f’ambjenti li jinbidlu u l-azzjonijiet ad hoc.
1.5.2.     Il-valur miżjud tal-involviment
tal-UE
L-UE għandha diversi ftehimiet internazzjonali
ma’ pajjiżi msieħba fid-dinja kollha, li mhumiex milħuqa
mill-Istati Membri individwali, li jagħtu lilhom kollha influwenza fi
kważi l-oqsma kollha tar-relazzjonijiet internazzjonali. B’27 Stat Membru li
jaġixxu fil-politiki u l-istrateġiji komuni, l-UE għandha
piż kritiku biex tirrispondi għall-isfidi globali. Bħala attur globali l-UE għandha has the
kredibbiltà u n-newtralità li mhumiex disponibbli għall-Istati Membri fuq
livell individwali. L-UE hija wkoll
f’pożizzjoni unika biex tippromwovi normi tal-UE, u tibdilhom fi standards
globali permezz tal-kooperazzjoni internazzjonali.
L-Istrument ta’ Sħubija propost se juri titjib
fil-valur miżjud meta mqabbel mas-sitwazzjoni attwali peress li jħaddan
l-istrateġija "Ewropa 2020" li hi bbażata fuq
il-kooperazzjoni orjentata lejn it-tkabbir ekoloġiku, enfasi akbar fuq
l-interessi tal-UE fil-kooperazzjoni ma’ pajjiżi emerġenti u
industrijalizzati u attenzjoni akbar fuq it-titjib tal-klima għan-negozju,
l-investiment, il-kummerċ u r-riċerka u l-innovazzjoni. Dan għandu jiżviluppa aġenda
proattiva ta’ interessi reċiproċi mal-pajjiżi msieħba
b’fokus speċifiku fuq l-imsieħba strateġiċi tal-UE.
L-Istrument il-ġdid ta’ Sħubija jissodisfa
aħjar ukoll l-impenji tal-UE lejn pajjiżi terzi li kkonkludiet
magħhom Ftehimiet ta' Sħubija u Kooperazzjoni/ ta’ Qafas. Dan iżid il-kredibbiltà u l-konsistenza
mal-politika esterna tal-UE li tgħaqqad il-promozzjoni tal-valuri u
l-interessi tagħha ma’ attivitajiet speċifiċi ta’ kooperazzjoni. Fi ħdan il-qafas tal-ftehimiet, l-Istrument
ta’ Sħubija jista’ jaġixxi wkoll bħala katalista għal
proġetti konġunti tal-UE u l-Istati Membri peress li l-UE u l-Istati
Membri huma marbuta bid-dispożizzjonijiet tagħhom. Fl-aħħar nett, dan se jappoġġja
l-politika reġjonali u bilaterali tal-UE, kif ukoll l-impenji tal-UE lejn
proċessi u korpi reġjonali u internazzjonali ta’ kooperazzjoni.
1.5.3.     Tagħlimiet minn
esperjenzi simili fil-passat
Ir-Reviżjoni
ta’ Nofs it-Term (MTR) (COM/2009/196) tal-Istrument finanzjarju
għall-azzjonijiet esterni, li saret fl-2009, ikkonkludiet li l-kamp ta'
applikazzjoni limitat tal-Istrument tal-Kooperazzjoni għall-Iżvilupp
(DCI) kien jostakola l-finanzjament ta’ attivitajiet li ma kinux “iffokati fuq
l-imsieħba” bħall-Għajnuna Uffiċjali
għall-Iżvilupp (ODA), iżda li kienu ta’ benefiċċju
reċiproku fil-kuntest tal-globalizzazzjoni. L-Istrument tal-Kooperazzjoni
għall-Iżvilupp (DCI) ma ġiex ikkunsidrat xieraq għall-indirizzar
tal-problema peress li l-għan prinċipali tiegħu huwa
l-promozzjoni tal-iżvilupp ekonomiku u l-għajnuna soċjali
tal-pajjiżi li qed jiżviluppaw, b’mod aktar speċifiku
l-eliminazzjoni tal-faqar fil-pajjiżi u r-reġjuni msieħba
fil-kuntest ta’ żvilupp sostenibbli, inkluż l-insegwiment
tal-Għanijiet tal-Iżvilupp tal-Millennju. Din il-limitazzjoni kienet
qed taffettwa l-aktar reġjuni dinamiċi tad-dinja (eż. l-Amerika
Latina, l-Asja, l-Afrika t’Isfel), u l-UE tħalliet mingħajr strument
finanzjarju għall-appoġġ tal-evoluzzjoni tar-relazzjonijiet
internazzjonali marbuta mal-globalizzazzjoni, b’mod partikolari fir-rigward
tal-ekonomiji emerġenti. Għal dak il-għan, l-Awtorità
tal-Baġit ħolqot Azzjonijiet Preparatorji fl-Amerika Latina u
l-Asja sabiex jimtela temporanjament il-vojt leġiżlattiv. F’April 2009,
il-Kummissjoni Ewropea pproponiet segwitu leġiżlattiv (COM/2009/197)
sabiex tippermetti l-finanzjament ta’ miżuri fil-pajjiżi li
jaqgħu taħt ir-Regolament tad-DCI biex jestendi l-ambitu
ġeografiku tal-Istrument tal-Pajjiżi Industrijalizzati (ICI)
għall-pajjiżi li qed jiżviluppaw (inklużi ekonomiji
emerġenti) tal-Asja u l-Amerika Latina, u għall-Iran, l-Iraq,
il-Jemen u l-Afrika t’Isfel. 
Ir-Reviżjoni ta’ Nofs it-Terminu (MTR) irrikonoxxiet ukoll li
l-ICI, li fuqu hija mibnija l-proposta attwali għal strument ġdid,
ipprovdiet bażi flessibbli għall-iżvilupp ta’ kooperazzjoni ma’
numru akbar ta’ territorji industrijalizzati u bi dħul għoli,
minkejja li l-pakkett finanzjarju kien pjuttost limitat. 
Minbarra r-Reviżjoni ta’ Nofs it-Terminu, evalwazzjonijiet
tal-programmi ewlenin iffinanzjati taħt l-Istrument tal-ICI “Programm
ta’ aċċess tal-UE għall-Ġappun u r-Repubblika tal-Korea”
(li jiffinanzja l-pavaljuni tal-UE fil-fieri kummerċjali) u
ċ-Ċentri tal-UE (konsorzji tal-università li jikkonsenjaw moduli ta’
“studji tal-UE” u jxerrdu informazzjoni prinċipali dwar l-UE lil udjenza
wiesgħa ħafna) ġew imwettqa fl-aħħar snin u kienu
pożittivi ħafna.
Rigward il-Programm ta’ Taħriġ Eżekuttiv (ETP)
(programmi tal-lingwa u ta’ taħriġ għall-maniġers),
l-evalwazzjoni mwettqa fl-2010[12]
wera li l-ETP jippreżenta offerta unika fir-rigward tal-istruttura
tal-programm (il-familjarità mal-kultura tan-negozju Ġappuniża u
Koreana huma attributi imprezzabbli) u l-udjenza fil-mira (kemm il-kumpaniji
kbar kif ukoll dawk żgħar u ta’ daqs medju jagħtu valur
lill-programm). Dan jipprovdi opportunità għall-parteċipanti
potenzjali minn Stati Membri li ma joffru l-ebda inizjattiva simili. Barra minn
hekk, jipprovdi viżibbiltà tajba għall-UE. L-ETP kellu impatt
pożittiv fuq il-kumpaniji tal-UE li huma marbuta li jistabbilixxu/ikabbru
l-attivitajiet kummerċjali tagħhom mal-Ġappun u l-Korea
fir-rigward tal-għajnuna lill-kumpanija tal-UE għall-aċċess
fis-swieq Ġappuniżi/Koreani; biex b’hekk jinġieb impatt
sostenibbli fuq in-negozju tal-kumpaniji tal-UE, pjuttost milli effett
għal żmien qasir u temporanju, u f’termini ta’ twessigħ
tal-possibilitajiet tan-negozju tal-kumpaniji tal-UE f’pajjiżi
Ażjatiċi oħra.
L-evalwazzjoni,
imwettqa fl-2010[13]
fuq l-Inizjattiva taċ-Ċentri tal-UE (iddedikata
għad-diplomazija pubblika) uriet li “ċ-Ċentri jżidu valur
reali u li l-Kummissjoni tibbenefika ħafna mill-Inizjattiva L-ammont ta’
ħidma mwettaq miċ-Ċentri jikkumpensa bil-kbir l-ispejjeż li
ġġarrab il-Kummissjoni fuq il-programm”. Il-programm stabbilixxa
bażi soda f’dawk il-pajjiżi li kienu pijunieri fl-Inizjattiva
(l-Istati Uniti tal-Amerika u l-Kanada) u miexi b’suċċess lejn
livelli ogħla ta’ maturità fl-Awstralja u n-New Zealand. Il-finanzjament
tal-UE għandu l-kapaċità li jaġixxi bħala kapital inizjali,
prinċipalment billi jattira sorsi oħra ta’ finanzjament li
jinġibdu lejn l-Inizjattiva sabiex jiżguraw is-sostenibbiltà fit-tul
tagħha.
1.5.4.     Koerenza u sinerġija
possibbli ma’ strumenti rilevanti oħra
It-Trattat ta’
Lisbona jistabbilixxi l-prinċipji u l-għanijiet komuni u jiddefinixxi
qafas istituzzjonali ġdid għall-azzjoni esterna tal-Unjoni
(notevolment is-SEAE), li jwassal għal aspettattivi għoljin fil-qasam
tal-azzjoni esterna kemm internament fi ħdan l-UE kif ukoll
mill-imsieħba fil-livell nazzjonali u reġjonali, inkluż
fil-kuntest multilaterali. L-Istrument ta’ Sħubija (PI) se jkun element
integrattiv fl-istruttura ġenerali ta’ strumenti finanzjarji
għall-azzjoni esterna organizzati madwar erba’ kapitoli ewlenin: kapitolu
bbażat fuq il-politika mmirat primarjament lejn il-kooperazzjoni
mal-pajjiżi msieħba fil-livell bilaterali, reġjonali u
internazzjonali, kif ukoll kapitoli dwar il-ħidma fuq prijoritajiet u
valuri trasversali: id-drittijiet tal-bniedem u d-demokrazija, l-għajnuna
umanitarja u l-protezzjoni ċivili, il-ġestjoni u l-prevenzjoni
tal-kriżijiet. Il-PI jaqa’ taħt l-ewwel kapitolu, jiġifieri dak
tal-ħidma ma’ pajjiżi msieħba. L-għan ewlieni tiegħu
huwa li jfassal politiki tal-UE b’appoġġ għall-aġenda
tal-istrateġija “Ewropa 2020”, li tindirizza sfidi globali kbar,
l-iżvilupp ta’ aġenda proattiva ta’ interessi tal-UE u ta’ dawk
reċiproċi mal-pajjiżi industrijalizzati u ekonomiji
emerġenti, b’enfasi speċifika fuq l-imsieħba
strateġiċi.
Waħda
mill-prijoritajiet ewlenin tal-istrateġija “Ewropa 2020” huwa li
terġa’ ġġib it-tkabbir. L-Aġenda tirrikonoxxi li
l-ekonomiji emerġenti li qed jikbru malajr u b’klassi medja li
qiegħda tikber se jkollhom rwol fundamentali fis-sostenn tal-esportazzjoni
Ewropea ta’ oġġetti u servizzi fejn l-UE għandha
vantaġġ komparattiv. L-Istrument ta’ Sħubija għandu jkun
strumentali fl-appoġġ għall-politika tan-negozju[14], b’mod partikolari
rigward l-imsieħba ekonomiċi strateġiċi. L-appoġġ
għall-aċċess għas-suq tal-kumpaniji Ewropej se
jikkumplimenta l-azzjonijiet iffinanzjati taħt il-programm
tal-kompetittività u l-SMEs. 
L-ekonomiji
emerġenti għandhom ukoll rwol dejjem aktar importanti bħala
msieħba responsabbli għall-indirizzar ta’ sfidi ta’ tħassib
globali: kwistjonijiet bħat-tnaqqis tal-faqar, il-migrazzjoni,
il-kompetittività u l-liberalizzazzjoni tal-kummerċ, l-ambjent, it-tibdil
fil-klima, l-enerġija, it-tisħiħ tal-ħiliet
fil-litteriżmu diġitali u l-inklużjoni, il-pandemiji,
iċ-ċibersigurtà, it-terroriżmu u l-kriminalità organizzata
jistgħu jiġu indirizzati biss f’kuntest internazzjonali. Fl-isfond
ta’ globalizzazzjoni aktar mgħaġġla, huwa essenzjali li
l-aġenda interna tal-iżgurar ta’ tkabbir sostenibbli u impjiegi
fl-Ewropa u l-politika interna tal-UE b’mod ġenerali jiġu
kkumplimentati minn dimensjoni esterna. Din id-dimensjoni esterna ta’ politika
interna għandha ttejjeb il-konsistenza u l-koerenza tal-azzjoni esterna
tal-UE u għandha tikkumplimentaha, filwaqt li tevita sforzi doppji.
Għaldaqstant,
l-Istrument ta’ Sħubija se jagħti prijorità lill-appoġġ
tad-dimensjoni esterna tal-politiki tal-UE dwar it-tibdil fil-klima,
l-ambjent, l-enerġija, l-kummerċ u l-iżvilupp sostenibbli,
kif ukoll it-teknoloġiji tal-informazzjoni u l-komunikazzjoni. L-UE
diġà fasslet l-aktar sett sofistikat ta’ inċentivi, regoli u
regolamenti sabiex tiffaċilita t-tranżizzjoni tagħna stess
għal ekonomija b’livell baxx ta’ emissjonijiet ta’ karbonju u adottat,
b’mod unilaterali, miri ambizzjużi. Dan il-qafas jipprovdi għarfien
komprensiv u konkret dwar il-politika li jista’ u għandu jintuża
mill-imsieħba strateġiċi ewlenin tagħna biex
jiffaċilita ambizzjonijiet simili. Azzjoni bħal din tkun tajba b’mod
ċar għall-ambjent filwaqt li taġixxi bħala katalista
għall-investiment fuq bażi wiesgħa fir-riċerka u l-innovazzjoni,
il-bini ta’ kapaċità u l-programmi fit-teknoloġiji ġodda li
jagħmlu anqas ħsara lill-ambjent u tipprovdi opportunitajiet
kummerċjali għall-industrija tal-UE. Għall-Istrument ta’
Sħubija, l-integrazzjoni tal-klima u l-għanijiet tal-klima se
jkunu partikolarment rilevanti għall-attivitajiet li jippermettu djalogu
politiku ma’ ekonomiji industrijalizzati u emerġenti.
L-effiċjenza
tar-riżorsi se tkun kruċjali biex jiġi żgurat li t-tkabbir
ekonomiku jibqa’ sostenibbli fil-limiti ambjentali tal-pjaneta. L-UE qed
tadotta Strateġija ta’ Effiċjenza tar-Riżorsi bħala
waħda mill-inizjattivi ewlenin tal-Istrateġija 2020. Dan, fost
affarijiet oħra, se jaffettwa n-normi tal-UE u se jkun verament effettiv
biss jekk jiġu adottati prattiċi effiċjenti fir-riżorsi
mill-ekonomiji ewlenin kollha. L-ekonomiji emerġenti għandhom
l-opportunità li jagħmlu qabża ’l quddiem mit-tendenzi ta’ konsum u
produzzjoni mhux sostenibbli li kienu ta’ spiss segwiti mill-UE u ekonomiji
avvanzati oħra matul l-industrijalizzazzjoni tagħhom u l-UE
għandha kull interess biex tgħinhom jagħmlu dan. Madankollu,
l-ekonomiji emerġenti b’mod partikolari l-Indja u ċ-Ċina
għandhom ukoll popolazzjonijiet enormi, li jgħixu f’faqar assolut u
li jiddependu fuq ekosistemi sani bħal ilma nadif u ibħra u foresti
produttivi għall-għajxien tagħhom filwaqt li l-Brażil,
l-Afrika t’Isfel, l-Indja u ċ-Ċina għandhom bijodiversità enormi
Id-djalogu u l-kooperazzjoni dwar l-ekonomija ta’ protezzjoni u ġestjoni
sostenibbli tal-ekosistemi huma fl-interess reċiproku tal-UE u
l-imsieħba tagħha. 
Id-djalogu u
l-kooperazzjoni prattika mal-produtturi u l-konsumaturi ewlenin
tal-enerġija globali huma essenzjali sabiex tiġi indirizzata l-isfida
li tiġi żgurata s-sigurtà tal-enerġija tal-UE, b’mod
partikolari aktar mal-UE ssir dipendenti fuq l-importazzjoni, kif ukoll sabiex
jiġu promossi aġenda globali b’livell baxx ta’ emissjonijiet ta’
karbonju, politiki ta’ enerġija sostenibbli, it-trasparenza u
l-prevedibbiltà fis-swieq globali tal-enerġija u l-kooperazzjoni
fit-teknoloġija.
L-Istati li ma
jibqgħux bl-istatus ta’ pajjiż li qed jiżviluppa
jeħtieġu forom ġodda ta’ kooperazzjoni fl-oqsma
teknoloġiċi u innovattivi. Sabiex tibqa’ msieħeb
strateġiku f’dawn l-oqsma u tkompli tkun minn ta’ quddiem fil-promozzjoni
tal-istandards globali, l-UE għandha tkun tista’ tibni sħubiji ta’
kooperazzjoni f’dawn l-oqsma. 
Fil-qosor,
il-projezzjoni esterna tal-politiki interni tal-UE se tiġi integrata
għal kollox fl-ipprogrammar tal-Istrument ta’ Sħubija li, fi
ħdan il-pakkett finanzjarju limitat tiegħu, se jikkomplimenta
d-dimensjoni esterna tal-politiki interni mwettqa taħt programmi oħra
tal-UE (bħal azzjonijiet taħt il-Programm ta’ Qafas Orizzont 2020
għar-Riċerka u l-Innovazzjoni, il-Programm għall-Kompetittività
u l-SMEs inkluża l-kooperazzjoni dwar it-Turiżmu, il-Programm
“Erasmus għal kulħadd”, il-Fond tal-Migrazzjoni u l-Fond
għas-Sigurtà Interna) sabiex jiġi evitat kwalunkwe xogħol
doppju. Il-koerenza u l-komplementarjetà ma’ strumenti
ġeografiċi ta’ azzjoni esterna oħrajn ta’ azzjoni esterna, b’mod
partikolari l-Istrument tal-Kooperazzjoni għall-Iżvilupp, se jitqiesu
matul l-istadju ta’ programmazzjoni filwaqt li jiġu integrati
l-prinċipji ta’ distinzjoni u konċentrazzjoni.
1.6.      Perjodu u impatt finanzjarju 
x Il-proposta/inizjattiva ta’ perjodu
limitat 
–     
x Il-proposta/inizjattiva fis-seħħ mill-01/01/2014 sal-31/12/2020

–     
x L-impatt finanzjarju mill-01/01/2014 sal-31/12/2020 
–     
¨ Il-proposta/inizjattiva ta’ perjodu
mhux limitat
–     
Implimentazzjoni b’perjodu ta’ bidu minn SSSS
sal-SSSS,
–     
segwit b’operazzjoni fuq skala sħiħa.
1.7.        Metodu/Metodi ta’
ġestjoni previst(i)[15] 
x Ġestjoni ċentralizzata diretta mill-Kummissjoni 
x Ġestjoni ċentralizzata indiretta b’delegazzjoni tal-kompiti ta’ implimentazzjoni lil:
–     
¨  aġenziji eżekuttivi 
–     
¨  korpi stabbiliti mill-Komunitajiet[16]

–     
¨  korpi mis-settur pubbliku nazzjonali/korpi b’missjoni ta’ servizz
pubbliku 
–     
¨  persuni fdati bl-implimentazzjoni ta’ azzjonijiet speċifiċi
skont it-Titolu V tat-Trattat dwar l-Unjoni Ewropea u identifikati fl-att
bażiku rilevanti skont it-tifsira tal-Artikolu 49 tar-Regolament
Finanzjarju 
¨ Ġestjoni kondiviża mal-Istati Membri 
¨ Ġestjoni deċentralizzata ma’ pajjiżi terzi 
¨ Ġestjoni konġunta ma’ organizzazzjonijiet internazzjonali (li għandhom
jiġu speċifikati)
Jekk aktar minn metodu
ta’ ġestjoni wieħed huwa indikat, jekk jogħġbok ipprovdi
dettalji fit-taqsima “Kummenti”.
Kummenti 
2.           MIŻURI TA’ ĠESTJONI 
2.1.        Regoli ta’
monitoraġġ u rappurtar 
Is-sistemi ta’
Monitoraġġ u Evalwazzjoni tal-Kummissjoni Ewropea huma dejjem aktar
iffokati fuq ir-riżultati. Dawn jinvolvu l-persunal intern kif ukoll l-għarfien
espert estern.
Il-Maniġers
tal-Kompitu fid-Delegazzjonijiet u l-Kwartieri Ġenerali tal-UE
jissorveljaw kontinwament l-implimentazzjoni tal-proġetti u l-programmi
b’modi differenti, inkluż kull meta jkun possibbli permezz ta’ żjarat
fuq il-post. Il-monitoraġġ jipprovdi informazzjoni importanti dwar
il-progress; jgħin lill-maniġers biex jidentifikaw diffikultajiet
attwali u potenzjali, u biex jieħdu azzjoni korrettiva.
Barra minn
hekk, l-esperti esterni u indipendenti huma kkuntrattati biex jevalwaw
il-prestazzjoni tal-azzjonijiet esterni tal-UE permezz ta’ diversi sistemi
kumplimentari. Dawn l-evalwazzjonijiet jikkontribwixxu għar-responsabbiltà
u għat-titjib tal-interventi li jkunu għaddejjin; huma
jitgħallmu wkoll mill-esperjenza tal-passat biex jinformaw lill-politiki u
l-azzjonijiet futuri. L-għodod użati huma konformi mal-kriterji ta’
evalwazzjoni rikonoxxuti internazzjonalment OECD-DAC, inkluż l-impatt
(potenzjali).
L-ewwel nett,
fuq il-livell tal-proġett, is-sistema tas-Sorveljanza Orjentata lejn
ir-Riżultati (SOR) immexxija mill-Kwartieri Ġenerali tipprovdi stampa
fil-qosor u ffokata fuq il-kwalità tal-kampjun tal-interventi. Permezz ta’
metodoloġija ferm strutturata u standardizzata, l-esperti indipendenti
tas-SOR jattribwixxu gradi li jenfasizzaw is-saħħiet u n-nuqqasijiet
tal-proġett u jagħtu rakkomandazzjonijiet dwar kif tista’ tittejjeb
l-effettività. 
Evalwazzjonijiet
fil-livell tal-proġett, li huma ġestiti mid-Delegazzjoni tal-UE
responsabbli għall-proġett, jagħtu analiżi aktar dettaljata
u fil-fond u jgħinu lill-amministraturi tal-proġett biex itejbu
l-interventi kontinwi u jippreparaw dawk tal-ġejjieni. L-esperti esterni,
indipendenti b’kompetenza tematika u ġeografika huma mikrija sabiex
iwettqu l-analiżi u jiġbru rispons u evidenza mill-partijiet
interessati kollha, mhux l-anqas mill-benefiċjarji finali.
Il-Kummissjoni
twettaq ukoll evalwazzjonijiet strateġiċi tal-politika tagħha,
mill-ipprogrammar u l-istrateġija għall-implimentazzjoni
tal-interventi f’settur speċifiku (bħas-saħħa, l-edukazzjoni
eċċ), f’pajjiż jew reġjun, jew għal strument
speċifiku. Dawn l-evalwazzjonijiet huma ta’ kontribut importanti
għall-formulazzjoni tal-politiki u t-tfassil ta’ strumenti u
proġetti. Dawn huma kollha ppubblikati fil-websajt tal-Kummissjoni u sommarju
tar-riżultati huwa inkluż fir-Rapport Annwali lill-Kunsill u
lill-Parlament Ewropew.
2.2.        Is-sistema ta’ ġestjoni
u kontroll 
2.2.1.     Riskju/Riskji identifikat(i) 
L-ambjent
operattiv tal-Istrument ta’ Sħubija huwa kkaratterizzat mir-riskji li
ġejjin biex jintlaħqu l-għanijiet tal-istrument:
-
proġetti u programmi mxerrdin ġeografikament: il-PI se jkollu firxa
piż b’attenzjoni speċifika fuq l-imsieħba strateġiċi.
Huwa se jżomm il-kooperazzjoni attwali mal-pajjiżi u t-territorji
industrijalizzati (tal-ICI attwali) iżda se jidħol fi
proġetti/programmi ġodda ma’ grupp ta’ pajjiżi fejn
il-kooperazzjoni kienet iffokata fuq l-ODA. Il-kopertura dinjija tista’
toħloq sfidi loġistiċi/tar-riżorsi għall-monitoraġġ
– b’mod partikolari kwalunkwe segwitu ‘fuq il-post’ tal-attivitajiet;
- it-tnedija
ta’ programmi/proġetti ġodda, flimkien ma’ riskju ta’ nuqqas ta’
kapaċità istituzzjonali u amministrattiva f’xi pajjiżi msieħba,
tista’ twassal għal diffikultajiet u dewmien fit-tfassil u
l-implimentazzjoni tal-interventi; 
-
id-diffikultajiet għas-segwitu u l-kwantifikazzjoni tal-impatt ta’ tali
kooperazzjoni għall-UE u l-pajjiżi msieħba jistgħu jfixklu
l-kapaċità tal-Kummissjoni li tirrapporta fuq u tkun responsabbli
għar-riżultati;
-
l-aġenda ekonomika/politika tista’ twassal għal diffikultajiet u
dewmien fit-tfassil u l-implimentazzjoni tal-interventi; 
- peress li
l-PI huwa strument ġdid, nuqqas ta’ riżorsi umani u krediti
amministrattivi għall-appoġġ tal-implimentazzjoni tal-istrument
fid-delegazzjonijiet u fil-kwartieri ġenerali jista’ jwassal għal
diffikultajiet fil-ġestjoni korretta tal-istrument.
2.2.2.     Metodu/Metodi ta’ kontroll
maħsub(a) 
Il-proċess
ta’ kontroll/ġestjoni intern/a tal-Kummissjoni huwa mfassal biex jipprovdi
assigurazzjoni raġonevoli rigward il-kisba tal-għanijiet
fl-effettività u l-effiċjenza tal-operazzjonijiet tagħha,
l-affidabilità tar-rappurtar finanzjarju tagħha u l-konformità mal-qafas
leġiżlattiv u l-proċedurali rilevanti.
Sabiex
tiġi żgurata l-effettività u l-effiċjenza tal-operazzjonijiet tagħha,
u sabiex jitnaqqas il-livell għoli ta’ riskju fl-ambjent tagħha ta’
kooperazzjoni esterna, minbarra l-elementi kollha tal-proċess tal-Politika
u Ppjanar Strateġiku madwar il-Kummissjoni, l-ambjent tal-verifika interna
u rekwiżiti oħra tal-Istandards ta’ Kontroll Intern tal-Kummissjoni,
se japplikaw l-elementi li ġejjin:
–                   
Fejn xieraq, ġestjoni devoluta
tal-kooperazzjoni mid-delegazzjonijiet tal-UE f’dak il-qasam;
–                   
Linji ċari ta’ responsabbiltà finanzjarja
permezz ta’ sottodelega mill-Uffiċjal Awtorizzanti Sottodelegat
(Direttur/Kap tas-Servizz) fil-Kwartieri Ġenerali lill-Kap
tad-Delegazzjoni;
–                   
Rappurtar regolari mid-Delegazzjonijiet tal-UE
lill-Kwartieri Ġenerali li jinkludi Dikjarazzjoni annwali ta’
Assigurazzjoni mill-Kap tad-Delegazzjoni;
–                   
Il-forniment ta’ programm sostanzjali ta’
taħriġ għall-persunal kemm fil-kwartieri ġenerali kif ukoll
fid-delegazzjoni;
–                   
Appoġġ u gwida sinifikanti
tal-KĠ/Delegazzjoni (inkluż permezz tal-internet);
–                   
Kontrolli eks post regolari;
–                   
Metodoloġija ta’ ġestjoni
taċ-ċiklu ta’ proġett u ta' programm inkluż: 
–                   
Għodda ta’ appoġġ għall-kwalità
tat-tfassil tal-intervent, il-metodu ta’ twassil tiegħu,
il-mekkaniżmu ta’ finanzjament, is-sistema ta’ ġestjoni,
il-valutazzjoni u l-għażla ta’ kwalunkwe msieħba ta’ implimentazzjoni
eċċ.
–                   
Ġestjoni tal-programm u tal-proġett,
għodod ta’ monitoraġġ u ta’ rappurtar
għall-implimentazzjoni effettiva inkluż il-monitoraġġ
estern regolari tal-proġetti fuq il-post.
–                   
Komponenti sinifikanti ta’ evalwazzjoni u verifika.
2.3.        Miżuri
għall-prevenzjoni ta’ frodi u irregolaritajiet 
Minħabba
l-ambjent ta’ riskju għoli fl-azzjonijiet esterni, jeħtieġ li
s-sistemi jantiċipaw okkorrenza sinifikanti ta’ żbalji ta’ konformità
(irregolaritajiet) potenzjali fit-tranżazzjonijiet u jibnu livell
għoli ta’ kontrolli ta’ prevenzjoni, skoperta u korrezzjoni malajr kemm
jista’ jkun fil-proċess ta’ ħlas. Dan ifisser fil-prattika li
l-kontrolli tal-konformità se jiddependu l-aktar fuq kontrolli ex ante fuq
bażi multi-annwali sinifikanti kemm mill-awdituri esterni kif ukoll mill-persunal
tal-Kummissjoni fuq il-post qabel il-ħlasijiet finali tal-proġett
(filwaqt li xorta jwettqu xi verifiki u kontrolli ex post), li jmur ferm lil
hinn mis-salvagwardji finanzjarji meħtieġa mir-Regolament
Finanzjarju. Il-qafas ta’ konformità huwa magħmul mill-komponenti
sinifikanti li ġejjin:
·                   
Miżuri preventivi
·                   
Taħriġ ċentrali obbligatorju li
jkopri l-kwistjonijeeit ta’ frodi għall-persunal tal-ġestjoni
tal-kooperazzjoni;
·                   
Valutazzjonijiet eks ante ta’ konformità sabiex
jiżguraw li l-imsieħba ta’ implimentazzjoni kollha għandhom
fis-seħħ miżuri xierqa għal kontra l-frodi sabiex
jipprevjenu u jidentifikaw frodi fil-ġestjoni tal-fondi tal-UE;
·                   
Il-Kummissjoni ffirmat l-Inizjattiva
Internazzjonali tat-Trasparenza tal-Għajnuna (IATI) f’Accra fl-2008, fejn
qablet dwar standard għat-trasparenza tal-għajnuna li tiżgura
dejta aktar f’waqtha, dettaljata u regolari dwar il-flussi u d-dokumenti
tal-għajnuna. 
·                   
Miżuri ta’ skoperta u korrezzjoni
·                   
Kontrolli eks ante tat-tranżazzjonijiet
imwettqa mill-persunal tal-Kummissjoni fuq it-tranżazzjonijiet kollha ta’
kuntratti u pagamenti;
·                   
Verifiki esterni u verifikazzjonijiet (kemm
mandatorji kif ukoll fuq il-bażi tar-riskji) li jinkludu l-Qorti Ewropea
tal-Awdituri;
·                   
Kontrolli retrospettivi (fuq bażi tar-riskju)
u rkupri.
Barra minn
hekk, meta jkun hemm suspett li l-irregolarità tkun intenzjonata (frodi),
jistgħu japplikaw il-miżuri li ġejjin:
·                   
Sospensjoni tal-limitu ta’ żmien
għall-ħlasijiet u n-notifika lill-entità;
·                   
Verifiki speċifiċi (verifika ad
hoc/forensika);
·                   
Sistema ta’ Twissija Bikrija u monitoraġġ
imsaħħaħ tal-kuntratti;
·                   
Sospensjoni/tmiem tal-kuntratt;
·                   
Proċedura ta’ esklużjoni.
Is-servizzi tal-Kummissjoni se jkunu qed jaħdmu bi sħubija
sħiħa mal-OLAF għall-implimentazzjoni tal-Pjan ta’ Azzjoni
tal-istrateġija l-ġdida ta’ kontra l-frodi tal-Kummissjoni adottata
mill-Kulleġġ fl-2011 sabiex, fost l-oħrajn, jiġi
żgurat li:
–                   
kontrolli itnerni relatati għal kontra l-frodi
jkunu allinjati għal kollox mal-CAFS; 
–                   
approċċ ta’ ġestjoni tar-riskju ta’
frodi huwa mmirat li jidentifika l-oqsma ta’ riskju ta’ frodi u r-reazzjonijiet
adegwati;
–                   
is-sistemi użati għall-infiq tal-fondi
tal-UE f’pajjiżi terzi jippermettu sabiex id-dejta relevanti tinstab
bil-għan li din id-dejta tiddaħħal fil-ġestjoni tar-riskju
ta’ frodi (eż. il-finanzjament doppju);
–                   
fejn meħtieġ, jistgħu jiġu
stabbiliti gruppi ta’ netwerking u għodod adegwati tal-IT iddedikati
għall-analiżi ta’ każijiet ta’ frodi relatati mas-settur
tal-għajnuna esterna.
2.4         Stima tal-ispejjeż u
l-benefiċċji tal-kontrolli
L-ispejjeż
tal-kontroll/ġestjoni intern/a tal-Istrument ta’ Sħubija
għandhom ikunu simili għall-ispejjeż ikkalkulati mill-EuropeAid
għall-ġestjoni tal-istrumenti tal-azzjonijiet esterni tiegħu
(jiġifieri 6 % tal-pakkett): 
Għall-portafoll
tad-EuropeAid kollu kemm hu, l-ispejjeż tal-kontroll/ġestjoni
jammontaw għal total ta’ madwar medja annwali ta’ EUR 658 miljun
f’impenji għall-ippjanar tal-baġit 2014-2020. Din iċ-ċifra
tinkludi l-ġestjoni tal-FEŻ li jopera b’mod integrat fi ħdan
l-istruttura ta’ ġestjoni tal-EuropeAid. Dawn l-ispejjeż ‘mhux
operazzjonali’ jirrappreżentaw madwar 6,4 % tal-medja annwali
stmata ta’ EUR 10,2 biljun ppjanati għall-impenji globali
(operazzjonali + amministrattivi) mill-EuropeAid fuq il-portafoll tan-nefqa
tagħha ffinanzjat mill-Baġit Ġenerali tal-KE u l-Fond Ewropew
għall-Iżvilupp għall-perjodu 2014-2020. 
Dawn
l-ispejjeż tal-ġestjoni jqisu l-persunal kollu tal-EuropeAid
fil-Kwartieri Ġenerali u d-Delegazzjonijiet, l-infrastruttura,
l-ivvjaġġar, it-taħriġ, il-monitoraġġ,
l-evalwazzjoni u l-kuntratti ta’ verifika (inklużi dawk imnedija
mill-benefiċjarji).
Il-EuropeAid
jippjana li maż-żmien inaqqas il-proporzjon ta’ attivitajiet
operazzjonali tal-ġestjoni taħt arranġamenti mtejba u
simplifikati tal-istrumenti l-ġodda, imsejsa fuq il-bidliet li x’aktarx
iseħħu taħt ir-Regolament Finanzjarju rivedut.
Il-benefiċċji ewlenin ta’ dawn l-ispejjeż tal-ġestjoni huma
mwettqa f’termini ta’ kisba tal-għanijiet ta’ politika, l-użu
effiċjenti u effettiv tar-riżorsi u l-eżerċizzju ta’
miżuri preventivi kosteffikaċi robusti u kontrolli oħrajn sabiex
jiġi żgurat l-użu legali u regolari tal-fondi.
Filwaqt li se
jkompli jiġi segwit it-titjib fin-natura u l-miri tal-attivitajiet ta’
ġestjoni u l-kontrolli ta’ konformità fir-rigward tal-portafoll, dawn
l-ispejjeż huma globalment meħtieġa sabiex jinkisbu
l-għanijiet tal-istrumenti f’riskju minimu ta’ nuqqas ta’ konformità
(anqas minn 2 % ta’ żball residwali) b’mod effettiv u
effiċjenti. Dawn huma ferm anqas mir-riskji involuti
fit-tneħħija jew it-tnaqqis tal-kontrolli interni f’dan il-qasam ta’
riskju għoli. 
3.           IMPATT FINANZJARJU STMAT
TAL-PROPOSTA/INIZJATTIVA 
3.1.        Intestatura/Intestaturi
tal-qafas finanzjarju multiannwali u l-linja/linji tal-baġit tan-nefqa
affettwata/affettwati 
·      Linji eżistenti tal-baġit tan-nefqa 
Fl-ordni tal-intestaturi
u l-linji tal-baġit tal-qafas finanzjarju multiannwali.
 Intestatura tal-qafas finanzjarju multiannwali || Linja tal-baġit || Tip ta' nefqa || Kontribuzzjoni 
 Numru [Deskrizzjoni……………………...……….] || Diff./mhuxdiff. ([17]) || minn pajjiżi tal-EFTA[18] || minn pajjiżi kandidati[19] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju 
 Intestatura 4 – Ewropa Globali ||   19 01 04 08 - Strument tal-Pajjiżi Industrijaizzati (ICI) – Nefqa fuq il-ġestjoni amministrattiva 19 05 01 – Kooperazzjoni ma’ pajjiżi industrijalizzati mhux membri 19 05 02 – KEDO 19 05 03 – Proġett Pilota fuq metodi transatlantiċi għat-trattament tal-isfidi globali 19 09 03 – Attivitajiet ta' kooperazzjoni li mhumiex Għajnuna Uffiċjali għall-Iżvilupp (L-Amerika Latina) 19 09 02 - Azzjoni Preparatorja - Kooperazzjoni mal-pajjiżi tal-grupp bi dħul medju fl-Amerika Latina 19 10 04 - Attivitajiet ta’ kooperazzjoni li mhumiex Għajnuna Uffiċjali għall-Iżvilupp (l-Asja, l-Asja Ċentrali, l-Iraq, l-Iran, il-Jemen) 19 10 01 03 - Azzjoni preparatorja dwar l-iskambji kummerċjali u xjentifiċi mal-Indja 19 10 01 04 - Azzjoni preparatorja dwar l-iskambji kummerċjali u xjentifiċi maċ-Ċina 19 10 01 05 - Azzjoni preparatorja - Kooperazzjoni ma’ pajjiżi bi dħul medju fl-Asja   || Diff. || LE || LE || LE || LE 
·      Linji tal-baġit ġodda mitluba 
 Intestatura tal-qafas finanzjarju multiannwali || Linja tal-baġit || Tip ta' nefqa || Kontribuzzjoni 
 Numru [Intestatura……………………………………..] || Diff./mhuxdiff. || minn pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju 
 Intestatura 4 – Ewropa Globali || 19 01 04 08 – Strument ta' Sħubija (PI) – Nefqa għall-ġestjoni amministrattiva. 19 05 01 – Kooperazzjoni ma’ pajjiżi terzi taħt l-Istrument ta’ Sħubija. 19 05 02 - Kooperazzjoni ma’ pajjiżi industrijalizzati mhux membri - tlestija tal-programm preċedenti 2007-2013 (Dak li kien BL 19 05 01).   Nb: Linji tal-baġit eżistenti oħra taħt il-kapitolu 19 09 u 19 10 se jibqgħu fil-proċess ta’ għeluq tal-azzjonijiet (b’ “pm” għal impenji).   || Diff. || LE || LE || LE || LE 
3.2.        Impatt stmat fuq in-nefqa 
3.2.1.     Sommarju tal-impatt stmat fuq
in-nefqa 
EUR miljuni(sa 3 postijiet deċimali)
 Intestatura tal-qafas finanzjarju multiannwali: || Numru || Intestatura 4 – Ewropa Globali || 
 || DĠ: FPI || 2014 || 2015 || 2016 || 2017 || 2018 || 2019 || 2020 || TOTAL 
 ||  Approprjazzjonijiet operattivi (Prezzijiet attwali @ 2% mill-prezzijiet tal-2011) ||   ||   ||   ||   ||   ||   ||   ||   
 || 19 05 01 - Kooperazzjoni ma’ pajjiżi terzi taħt l-Istrument ta’ Sħubija. ||   Impenji   || (1) || 128,853 || 135,586 || 143,670 || 153,001 || 163,782 || 176,106 || 188,812 || 1.089,710 
 ||   Pagamenti (a)   || (2) || 27,753 || 68,486 || 110,870 || 143,201 || 152,182 || 162,506 || 174,112 || 839,110 
 || Approprjazzjonijiet ta' natura amministrattiva ffinanzjati  mill-pakkett ta' programmi speċifiċi[20] ||   ||   ||   ||   ||   ||   ||   ||   
 || 19 01 04 08 – Strument ta’ Sħubija (PI) – Nefqa fuq il-ġestjoni amministrattiva (b) ||   || (3) || 4,847 || 5,114 || 5,430 || 5,799 || 6,218 || 6,694 || 7,188 || 41,290 
 || TOTAL ta’ approprjazzjonijiet għad-DĠ FPI || Impenji || =1+1a +3 || 133,700 || 140,700 || 149,100 || 158,800 || 170,000 || 182,800 || 196,000 || 1.131,000 
 || Pagamenti || =2+2a +3 || 32,600 || 73,600 || 116,300 || 149,000 || 158,400 || 169,200 || 181,300 || 880,400 
(a) Il-pagamenti għan-nefqa operattiva
ġew ikkalkulati permezz ta’ ċiklu tal-proġett standard ta’ 4
snin ta’ 20 %-30 %-30 %-20 %.
(b) Ammont ta’ 4% tal-pakkett ġie mwarrab
għan-nefqa tal-appoġġ amministrattiv

 Intestatura tal-qafas finanzjarju multiannwali: || 5 || " Nefqa amministrattiva " || 
 ||   || 2014 || 2015 || 2016 || 2017 || 2018 || 2019 || 2020 || TOTAL 
 || DĠ: FPI || 
 ||  Riżorsi umani || 3,227 || 3,195 || 3,163 || 3,131 || 3,131 || 3,131 || 3,131 || 22,111 
 ||  Nefqa amministrattiva oħra || 0,150 || 0,153 || 0,156 || 0,159 || 0,163 || 0,166 || 0,169 || 1,116 
 || TOTAL DĠ FPI || Approprjazzjonijiet || 3,377 || 3,348 || 3,319 || 3,291 || 3,294 || 3,297 || 3,301 || 23,227 
 TOTAL ta’ approprjazzjonijiet taħt INTESTATURA 5 tal-qafas finanzjarju multiannwali || (Total impenji = Total pagamenti) || 3,377 || 3,348 || 3,319 || 3,291 || 3,294 || 3,297 || 3,301 || 23,227 
EUR miljuni
   ||   ||   || 2014 || 2015 || 2016 || 2017 || 2018-2020 || TOTAL 
 TOTAL ta’ approprjazzjonijiet taħt INTESTATURI 1 sa 5 tal-qafas finanzjarju multiannwali || Impenji || 137,077 || 144,048 || 152,419 || 162,091 || 173,294 || 186,097 || 199,301 || 1.154,227 
 Pagamenti || 35,977 || 76,948 || 119,619 || 152,291 || 161,694 || 172,497 || 184,601 || 903,627 
3.2.2.     Impatt stmat fuq
l-approprjazzjonijiet operattivi 
–     
¨  Il-proposta/inizjattiva ma teħtiġx l-użu ta’
approprjazzjonijiet operattivi 
–     
ý  Il-proposta/inizjattiva teħtieġ l-użu ta’
approprjazzjonijiet operattivi, kif spjegat hawn taħt:
Approprjazzjonijiet ta’ impenn f’miljuni ta’
EUR (sa 3 postijiet deċimali)
 || Indika l-objettivi u r-riżultati   ò ||   ||   || Sena N || Sena N+1 || Sena N+2 || Sena N+3 || … daħħal kemm-il sena hemm bżonn sabiex turi l-perjodu tal-impatt (ara l-punt 1.6) || TOTAL 
   || RIŻULTATI 
   || Tip ta’ riżultat[21] || Spiża medja tar-riżultat || Għadd ta' riżultati || Spiża || Għadd ta' riżultati || Spiża || Għadd ta' riżultati || Spiża || Għadd ta' riżultati || Spiża || Għadd ta' riżultati || Spiża || Għadd ta' riżultati || Spiża || Għadd ta' riżultati || Spiża || Total tal-għadd tar-riżultati || Total tal-ispiża 
 || GĦAN SPEĊIFIKU Nru 1 Projezzjoni tad-dimensjoni esterna tal-istrateġija “Ewropa 2020”, id-djalogi dwar il-linja politika, l-isfidi ta’ tħassib globali ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || Subtotal għall-għan speċifiku Nru 1 ||   || 70,861 ||   || 74,571 ||   || 79,023 ||   || 84,164 ||   || 90,100 ||   || 96,884 ||   || 103,880   ||   || 599,483 
 || GĦAN SPEĊIFIKU Nru 2 Sħubijiet ekonomiċi, kooperazzjoni bejn in-negozji u kooperazzjoni regolatorja ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || Subtotal għall-għan speċifiku Nru 2 ||   || 26,740 ||   || 28,140 ||   || 29,820 ||   || 31,760 ||   || 34,000 ||   || 36,560 ||   || 39,200 ||   || 226,220 
 || GĦAN SPEĊIFIKU Nru 3 Diplomazija pubblika, kooperazzjoni edukattiva/akkademika u komunikazzjoni ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || Subtotal għall-għan speċifiku Nru 3 ||   || 24,567 ||   || 25,840 ||   || 27,372 ||   || 29,137 ||   || 31,182 ||   || 33,522 ||   || 35,932 ||   || 207,452 
 || Riżerva mhux allokata ||   || 6,685 ||   || 7,035 ||   || 7,455 ||   || 7,940 ||   || 8,500 ||   || 9,140 ||   || 9,800 ||   || 56,555 
 || SPIŻA TOTALI ||   || 128,853 ||   || 135,586 ||   || 143,670 ||   || 153,001 ||   || 163,782 ||   || 176,106 ||   || 188,812 ||   || 1.089,710 
N.B.: l-analiżi skont l-għanijiet
speċifiċi hija kif ġej mill-pakkett finanzjarju ta' EUR 1.131,000
miljun
Għan Nru 1: 53%
Għan Nru 2: 20%
Għan Nru 3: 18% 
Riżerva mhux allokata: 5% li għandhom
jiġu pprogrammati bejn it-tliet għanijiet skont il-bżonn. 
L-allokazzjonijiet fost ir-riżultati
mhumiex xierqa minħabba n-natura tal-istrument (l-ebda għadd standard
ta’ riżultati u l-ebda spiża medja).
3.2.3.     Impatt stmat fuq
approprjazzjonijiet ta’ natura amministrattiva
3.2.3.1.  Sommarju 
–     
¨  Il-proposta/inizjattiva ma teħtiġx l-użu ta’
approprjazzjonijiet amministrattivi 
–     
ý  Il-proposta/inizjattiva teħtieġ l-użu ta’
approprjazzjonijiet amministrattivi, kif spjegat hawn taħt:
EUR miljuni(sa 3
postijiet deċimali)
 INTESTATURA 5 tal-qafas finanzjarju multiannwali || 2014 || 2015 || 2016 || 2017 || 2018 || 2019 || 2020 || TOTAL 
 Riżorsi umani || 3,227 || 3,195 || 3,163 || 3,131 || 3,131 || 3,131 || 3,131 || 22,111 
 Nefqa amministrattiva oħra || 0,150 || 0,153 || 0,156 || 0,159 || 0,163 || 0,166 || 0,169 || 1,116 
 Subtotal INTESTATURA 5 tal-qafas finanzjarju multiannwali || 3,377 || 3,348 || 3,319 || 3,291 || 3,294 || 3,297 || 3,301 || 23,227 
 Barra mill- INTESTATURA 5[22] tal-qafas finanzjarju multiannwali || 2014 || 2015 || 2016 || 2017 || 2018 || 2019 || 2020 || TOTAL 
 Riżorsi umani || 3,565 || 3,658 || 3,778 || 3,925 || 4,139 || 4,384 || 4,631 || 28,080 
 Nefqa oħra Ta' natura amministrattiva || 1,282 || 1,456 || 1,652 || 1,875 || 2,079 || 2,310 || 2,557 || 13,210 
 Subtotal barra l-INTESTATURA 5 tal-qafas finanzjarju multiannwali || 4,847 || 5,114 || 5,430 || 5,799 || 6,218 || 6,694 || 7,188 || 41,290 
 TOTAL || 8,224 || 8,462 || 8,750 || 9,090 || 9,512 || 9,991 || 10,489 || 64,517 
3.2.3.2.  Rekwiżiti stmati
tar-riżorsi umani 
–     
¨  Il-proposta/inizjattiva ma teħtiġx l-użu ta’
riżorsi umani 
–     
ý  Il-proposta/inizjattiva teħtieġ l-użu ta’ riżorsi
umani, kif spjegat hawn taħt:
L-istima għandha tiġi espressa
f’ammonti sħaħ (jew l-aktar sa post deċimali wieħed)
 ||   || 2014 || 2015 || 2016 || 2017 || 2018 || 2019 || 2020 
  Karigi tal-pjan ta’ stabbiliment (uffiċjali u aġenti temporanji) || 
 || XX 01 01 01 (Kwartieri ġenerali u Uffiċċji ta’ Rappreżentazzjoni tal-Kummissjoni) || 17,4 || 17,3 || 17,1 || 16,9 || 16,9 || 16,9 || 16,9 
 || XX 01 01 02 (Delegazzjonijiet) ||   ||   ||   ||   ||   ||   ||   
 || XX 01 05 01 (Riċerka indiretta) ||   ||   ||   ||   ||   ||   ||   
 || 10 01 05 01 (Riċerka diretta) ||   ||   ||   ||   ||   ||   ||   
 ||  Persunal estern (f’unità Ekwivalenti għal Full Time) FTE)[23] || 
 || XX 01 02 01 (CA, INT, SNE mill-“pakkett globali”) || 13,0 || 12,9 || 12,8 || 12,6 || 12,6 || 12,6 || 12,6 
 || 12,6XX 01 02 02 (CA, INT, JED, LA u SNE fid-delegazzjonijiet) || 2,0 || 1,9 || 1,9 || 1,9 || 1,9 || 1,9 || 1,9 
 || 19 01 04 08 [24] || - fil-Kwartieri Ġenerali ||   ||   ||   ||   ||   ||   ||   
 || - fid-delegazzjonijiet || 39,4 || 40,4 || 41,8 || 43,4 || 45,7 || 48,4 || 51,2 
 || XX 01 05 02 (CA, INT, SNE – Riċerka indiretta) ||   ||   ||   ||   ||   ||   ||   
 || 10 01 05 02 (CA, INT, SNE – Riċerka diretta) ||   ||   ||   ||   ||   ||   ||   
 || Linji tal-baġit oħra (speċifika) ||   ||   ||   ||   ||   ||   ||   
 || TOTAL || 71,8 || 72,5 || 73,5 || 74,9 || 77,2 || 79,9 || 82,7 
Ir-riżorsi umani
taħt l-Intestatura 5 jikkorrispondu għall-persunal meħtieġ
għall-ġestjoni tal-Istrument ta’ Sħubija l-ġdid .
Dan jinkludi
l-persunal eżistenti tal-FPI li jamministra l-ICI attwali, jiġifieri 3,6
AD; 7 AST; 4,3 AC, 2 ALs f’Washington = 17 FTE, u talba għal persunal
addizzjonali stmat għal 4 AD, 3 AST, 9 AC = 16 FTE. 
19 huwa l-qasam tal-linja politika jew
it-titolu tal-baġit konċernat.
Ir-riżorsi umani meħtieġa se
jimtlew mill-persunal mid-DĠ li huwa diġà assenjat
għall-ġestjoni tal-azzjoni u/jew li ntbagħat jaħdem
mad-DĠ, flimkien, jekk ikun meħtieġ, ma’ allokoazzjoni addizzjonali
li tista’ tingħata lid-DĠ li qed jimmaniġġja skont
il-proċedura ta’ allokazzjoni annwali u fid-dawl ta’ restrizzjonijiet
baġitarji. 
Deskrizzjoni
tal-kompiti li għandhom jitwettqu:
 Uffiċjali u aġenti temporanji || Ġestjoni taċ-ċiklu tal-programm u tal-proġett 
 Persunal estern || Ġestjoni taċ-ċiklu tal-programm u tal-proġett 
3.2.4.     Kompatibbiltà mal-qafas
finanzjarju multiannwali attwali 
–     
x Il-proposta/inizjattiva hija kompatibbli mal-qafas finanzjarju
multiannwali 2014-2020.
–     
¨  Il-proposta/l-inizjattiva se tinvolvi programmar mill-ġdid
tal-intestatura rilevanti fil-qafas finanzjarju multiannwal.
Spjega xi programmar mill-ġdid huwa
meħtieġ, billi tispeċifika l-linji tal-baġit
ikkonċernati u l-ammonti korrispondenti.
–     
¨  Il-proposta/inizjattiva teħtieġ l-applikazzjoni
tal-istrument tal-flessibilità jew ir-reviżjoni tal-qafas finanzjarju
multiannwali[25].
Spjega x’inhu meħtieġ, billi
tispeċifika l-intestaturi u l-linji tal-baġit ikkonċernati u
l-ammonti korrispondenti.
3.2.5.     Kontribuzzjonijiet ta’ terzi 
–     
Il-proposta/inizjattiva ma tipprevedix
il-kofinanzjament minn partijiet terzi 
–     
Il-proposta/inizjattiva tipprovdi
għall-kofinanzjament stmat hawn taħt:
Approprjazzjonijiet f'miljuni ta' EUR (sa 3 postijiet
deċimali)
   || Sena N || Sena N+1 || Sena N+2 || Sena N+3 || … daħħal kemm-il sena hemm bżonn sabiex turi l-perjodu tal-impatt (ara l-punt 1.6) || Total 
 Speċifika l-korp ta’ kofinanzjament ||   ||   ||   ||   ||   ||   ||   ||   
 TOTAL ta' approprjazzjonijiet kofinanzjati ||   ||   ||   ||   ||   ||   ||   ||   
3.3.        Impatt stmat fuq id-dħul

–     
ý  Il-proposta/inizjattiva m’għandha ebda impatt finanzjarju fuq
id-dħul.
–     
¨  Il-proposta/inizjattiva għandha l-impatt finanzjarju li
ġej:
–                   
¨         fuq ir-riżorsi proprji 
–                   
¨         fuq dħul mixxellanju 
EUR miljuni(sa 3 postijiet deċimali)
 Lina tad-dħul tal-baġit || Approprjazzjonijiet disponibbli għall-eżerċizzju tal-baġit li għaddej || Impatt tal-proposta/inizjattiva[26] 
 Sena N || Sena N+1 || Sena N+2 || Sena N+3 || daħħal kemm-il kolonna hemm bżonn sabiex turi l-perjodu tal-impatt (ara l-punt 1.6 
 Artikolu …………. ||   ||   ||   ||   ||   ||   ||   ||   
Għad-dħul
mixxellanju assenjat, speċifika l-linja/i tan-nefqa tal-baġit
affetwata/i.
Speċifika l-metodu
użat għall-kalkolu tal-impatt fuq id-dħul.
[1]               L-Istati
Uniti tal-Amerika, il-Ġappun, il-Kanada, ir-Repubblika tal-Korea,
l-Awstralja u New Zealand); ċerti pajjiżi u territorji
industrijalizzati Ażjatiċi li huma esklużi mil-lista tad-DAC ta’
pajjiżi reċipjenti (Singapor, Ħong Kong, il-Makaw, it-Taiwan u
l-Brunej) kif ukoll il-Kunsill ta’ Kooperazzjoni tal-Golf (il-Baħrejn,
il-Kuwajt, l-Oman, il-Qatar, l-Arabija Sawdija u l-Emirati Għarab
Magħquda) esklużi b’mod simili mil-lista tad-DAC ta’ riċevituri
tal-ODA.
[2]               "Kummerċ,
Tkabbir u Affarijiet Dinjija – IL-POLITIKA TAL-KUMMERĊ BĦALA ELEMENT
PRINĊIPALI MILL-ISTRATEĠIJA TAL-UE 2020” (COM/2010/612) tad-9.11.2010
[3]               jiġifieri l-paċi u sigurtà, it-tnaqqis
tal-faqar, l-għajnuna umanitarja, l-investiment fl-istabbiltà u t-tkabbir
fil-pajjżi tat-tkabbir u l-viċinat, l-indirizzar tal-isfidi globali,
il-promozzjoni tal-istandards u l-valuri tal-UE u internazzjonali, u
l-appoġġ għat-tkabbir u l-kompetittività barra mill-pajjiż
[4]           “Il-Politika
tal-Enerġija tal-UE: Involviment ma' Msieħba lil hinn mill-fruntieri
tagħna”. COM(2011) 539 tas-7.09.2011
[5]               ĠU L …
[6]               ĠU L 405, 30.12.2006.
[7]               “Ewropa 2020”: Strateġija għal tkabbir
intelliġenti, sostenibbli u inklużiv” COM (2010) 2020.
[8]               COM/2011/500.
[9]               ĠU L 055, 28.02.2011
P. 013 - 018
[10]             ABM: Ġestjoni bbażata fuq l-Attività – ABB:
Ibbaġitjar ibbażat fuq l-Attività.
[11]             Kif imsemmi fl-Artikolu 49(6)(a) jew (b)
tar-Regolament Finanzjarju.
[12]             Evalwazzjoni ta’ referenza: Evalwazzjoni Intermedjarja
tal-Programm ta’ Taħriġ Eżekuttiv fil-Ġappun u l-Korea.
Frar 2010. Deloitte consulting.
[13]             Evalwazzjoni ta’ referenza: http://www.eeas.europa.eu/eu-centres/docs/2010_evaluation_en.pdf
[14]             "Kummerċ, Tkabbir u
Affarijiet Dinjija – IL-POLITIKA TAL-KUMMERĊ BĦALA ELEMENT
PRINĊIPALI MILL-ISTRATEĠIJA TAL-UE 2020” (COM/2010/612) tad-9.11.2010
[15]             Dettalji tal-modi ta’ ġestjoni u referenzi
għar-Regolament Finanzjarju jistgħu jinstabu fuq il-websajt
tal-BudgWeb: http://www.cc.cec/budg/man/budgmanag/budgmanag_en.html
[16]             Kif imsemmi fl-Artikolu 185 tar-Regolament
Finanzjarju.
[17]             Diff. = Approprjazzjonijiet differenzjati / Mhux Diff.=
Approprjazzjonijiet mhux differenzjati
[18]             EFTA: Assoċjazzjoni Ewropea tal-Kummerċ
Ħieles. 
[19]             Pajjiżi kandidati u, fejn applikabbli, pajjiżi
kandidati potenzjali mill-Balkani tal-Punent.
[20]             L-assistenza u n-nefqa teknika u/jew amministrattiva
bħala appoġġ għall-implimentazzjoni tal-programmi tal-UE
u/jew l-azzjonijiet (linji ex “BA”), ir-riċerka indiretta, ir-riċerka
diretta.
[21]             Riżultati huma l-prodotti us-servizzi li jridu jiġu pprovduti
(eż. numru ta’ skambji ffinanzjati
ta’ studenti, numru ta’ km ta’ toroq mibnija, eċċ).
[22]             L-assistenza u n-nefqa teknika u/jew amministrattiva bħala
appoġġ għall-implimentazzjoni tal-programmi tal-UE u/jew
l-azzjonijiet (linji ex “BA”), ir-riċerka indiretta, ir-riċerka
diretta.
[23]             AK= Aġent Kuntrattwali; INT=
persunal tal-aġenzija (“Intérimaire”); JED= “Jeune Expert en Délégation” (Esperti
Żgħażagħ fid-Delegazzjoni); LA= Aġent Lokali; SNE=
Espert Nazzjonali Sekondat; 
[24]             Taħt il-limitu massimu għall-persunal estern minn
approprjazzjonijiet operattivi (linji “BA” preċedenti).
[25]             Ara l-punti 19 u 24 tal-Ftehim Interistituzzjonali.
[26]             Fir-rigward tar-riżorsi proprji tradizzjonali (dazji doganali,
dazji fuq iz-zokkor), l-ammonti indikati għandhom ikunu ammonti netti,
jiġifieri ammonti grossi wara t-tnaqqis ta’ 25 % tal-imposti
tal-ġbir.